Napustila vlast jer ne želi da o aerodromu glasa po diktatu | N1 Srbija\n|12.04.2018. |19:33 >22:13\nDo nedavno odbornica vladajuće koalicije Jelena Đorđević ubuduće će u niškoj Skupštini nastupati kao samostalna poslanica, jer o sudbini aerodroma, kaže, ne želi da glasa po diktatu partije.\n"Ovom prilikom neću govoriti o pretnjama i pritiscima kojima sam izložena, već samo želim javnost da obavestim da zapravo istupam iz odborničke grupe Jedinstvena Srbija i da ću dalju borbu za Niš i Nišlije nastaviti kao nezavisan odbornik", rekla je ona.\nA sa nezavisne pozicije, predaju gradskog aerodroma državnim vlastima naziva "otimačinom veka".\n"Nisam htela da zaćutim i okrenem leđa građanima kao i našem gradu Nišu time što bih podržala neronske poteze aktuelnog gradonačelnika Niša, kao i njegove partijske glasačke mašinerije", objašnjava Đorđević.\nOdbornička grupa Jedinstvena Srbija-Ruska stranka saopštila je da je donela odluku da se Jelena Đorđević isključi iz odborničke grupe uz istovremeni zahtev centralnim organima JS da se hitno pokrene postupak za njeno isključenje iz stranke.\nO pritiscima koje je trpela će, kaže, govoriti na sednici Skupštine na kojoj će se i glasati o predaji aerodroma. Datum tog zasedanja još nije objavljen, baš kao ni datum najavljene posete predsedniika Aleksandra Vučića.\nNiš je već posetila ministarka i potpredsednica Vlade Zorana Mihajlović, koju ni nezadovoljstvo tamošnje javnosti, ni mišljenja stručne javnosti nisu pokelebala u stavu da je upravljanje državnom rukom najbolje rešenje za lokalni aerodrom.\n"Znate, ja sam ovih dana stvarno slušala te 'stručnjake' i ja bih rekla da od tih 'stručnjaka' od te struke stoji samo možda njihova vožnja avionom. Postoji pokušaj da se od toga napravi neka politička cela priča, ovde nema politike ovo je pitanje interesa Srbije, razvoja cele Srbije, nije Niš van Srbije, Niš je u Srbiji, nije Srbija van Niša, Srbija je u Nišu", rekla je Mihajlović.\nUmesto obećanjima sa državnog vrha, u niškoj Nacionaolnoj koaliciji za decentralizaciju više veruju činjenicama i sopstvenoj proceni.\n"Strategija aerodroma grada Niša pokazuje da taj aerodrom ima perspektivu. I to je nešto što su potvrdili određeni vrlo uticajni portali koji se bave analizom aviosaobraćaja, potvrdila je na kraju krajeva i agencija za kontrolu vazdušnog saobraćaja. A ko ne veruje u te podatke može slobodno da ode da pita taksiste Niša, da pita restorane u Nišu, da pita vlasnike hostela i hotela i da im oni kažu da isu u zadnje dve godine primetili da ima nekih novih svežih para i nekih novih turista u gradu Nišu", kaže Danijel Dašić.\nNišlije koje se protive predaji aerodroma na protestima su izneli sumnju da iza svega stoji namera državnog vrha da uruši poslovanje lokalnog aerodroma, kako ne bi bio konkurencija beogradskom, koji je dat pod koncesuju kompaniji Vansi.\nIako taj ugovor još nije obelodanjen, iz Vlade poručuju da nemaju šta da kriju, i da će objaviti detalje, čim se izvrši primopredaja sa koncesionarom.\nTagovi: Aerodrom niš , Jelena Đorđević


Grude.com - DRAGAN LUKAC\nTAGOVI: dragan lukac\nSDA sačuvala svog glavnog policajca! Lukač nezakonito postavljen za inspektora\nIspraćaj Dragana Lukača, donedavnog direktora Federalne uprave policije, u mirovinu, koji je prije pet dana upriličen u Domu policije u Sarajevu, bio je samo predstava za javnost, javlja Avaz.\nObjavljeno: 02.08.2018 1\nOdlazak ''najopasnijeg'' Hrvata - Slučaj ''Grude'' ga je potpuno slomio\nRavnatelj Federalne uprave policije (FUP) Dragan Lukač uskoro će podnijeti ostavku, ekskluzivno je objavio današnji Večernji list.\nLukač: Među migrantima teroristi, dignuti vojsku na granice\nPolicija Republike Srpske do sada je privela oko 650 migranata koji su prešli granicu BiH i ušli u Srpsku i predala ih na dalje postupanje organima BiH, rekao je ministar unutarnjih poslova Republike Srpske Dragan Lukač.\nObjavljeno: 07.11.2017 0\nNajopasniji 'Hrvat' Dragan Lukač ne želi u mirovinu: Čovića i Dodika tereti za pljačku 7 milijuna KM u Grudama\nDirektor Federalne uprave policije Dragan Lukač uskoro bi trebao biti smijenjen sa svoje funkcije. Brojni kadrovi u BiH, osobito hrvatski, raduju se odlasku najopasnijeg Hrvata, kako se o njemu govori u hrvatskome korpusu.


Iz sekretarijata NUNS-a povodom postupaka koji liče na cenzuru su izdali saopštenje u kojem se između ostalog kaže: „Nedopustivo je da se pod izgovorom vanrednih okolnosti guši sloboda izražavanja. Bez obzira na teškoće sa kojima se suočavaju građani i država, kritička misao mora biti zaštićena od nasrtaja svih koji misle da jedinstvo znači isto što i jednoumlje.\nNezavisno udruženje novinara Srbije upozorava da je uklonjen tekst Novice Milića „Ja, AV, podnosim ostavku“, sa sajta dnevnog lista Blic. Tekst je na svom blogu preneo Dragan Todorović, novinar Vremena“.\nZaštitnik građana Saša Janković je u izjavi za Betu podsetio da je u Srbiji zagarantovano pravo na slobodu mišljenja i da je cenzura zabranjena Ustavom, povodom saznanja da se pojedine informacije i kritike povlače iz javnosti.\nOn je istakao da svako ima slobodu da bude kritičar, da su država i njeni organi dužni ne samo da se uzdrže od mešanja u tu slobodu, već moraju da je štite od napada i da podstiču njeno ostvarivanje.\nZaštitnik građana ističe i da je pravo svakoga da bude obavešten o pitanjima od javnog interesa, a da je dužnost države i svih organa vlasti da o tim pitanjima građane obaveštavaju istinito, potpuno i blagovremeno.\nViše iz ove kategorije « U Višem sudu u Novom Sadu: Odbačena tužba protiv Mozaika\tDeo rasprave koji je vođen na 30. sednici SO Bečej: Skupštinski dijalozi »


Arhiva - Aktivnosti septembar 2018.\nNaslovna » Arhiva » Aktivnosti - septembar 2018. godine\nPopulacioni problemi stanovništva Srbije u XXI veku\nMinistarka bez portfelja zadužena za demografiju i populacionu politiku prof. dr Slavica Đukić Dejanović govorila je na skupu pod naslovom "Populacioni problemi stanovništva Srbije u XXI veku", koji je danas održan u organizaciji Pokrajinskog zaštitnika građana – ombudsmana u Novom Sadu.\n,,Prevencija negativnih demografskih trendova je prioritet Vlade Republike Srbije, a u prevenciji pomenutih trendova veoma značajnu ulogu imaju stručni skupovi, poput ovog, koji je danas organizovao Pokrajinski zaštitnik građana, jer doprinose većoj vidljivosti problema i potenciraju važnost njegovog rešavanja,“ navela je ministarka Đukić Dejanović na otvaranju skupa.\nPredstavljajući učesnicima skupa demografsku sliku Srbije, ministarka Đukić Dejanović je navela da je pozitivna stopa prirodnog priraštaja u 2017. godini zabeležena samo u šest opština u Srbiji, i to u Bujanovcu, Novom Sadu, Sjenici, Preševu, Tutinu i Novom Pazaru. Kao glavne uzroke depopulacije ministarka je istakla nedovoljno rađanje, iseljavanje u inostranstvo i mortalitet. Podsticanje rađanja je ključni cilj populacione politike i on se, po njenim rečima, mora ostvarivati preko ublažavanja ekonomske cene podizanja dece, usklađivanja rada i roditeljstva, snižavanja psihološke cene roditeljstva, očuvanja reproduktivnog zdravlja, rešavanja neplodnosti, edukacije i agilnosti lokalnih samouprava.\n,,Broj živorođenih na teritoriji AP Vojvodine u 2017. godini je iznosio 17.654, što je za 547 više u odnosu na 2016. godinu i predstavlja najveću stopu nataliteta u poslednjih 10 godina,“ navela je ministarka i dodala da povoljni demografski indikatori moraju biti rezultat integrisanih napora raznih društvenih aktera.\nPokrajinski ombudsman prof. dr Zoran Pavlović je istakao da stanovništvo Srbije već dugi niz godina stari i spada među najstarije populacije u Evropi i svetu. Pored toga, smanjuje se broj stanovnika, jer svake godine više ljudi umre, nego što se rodi. Starenje stanovništva, kao i njegovo smanjivanje mogu, po rečima pokrajinskog ombudsmana, izazvati brojne probleme i zato je definisanje odgovarajućih politika izuzetno važno. Izdvajajući pronatalitetne politike, prof. Pavlović je posebno naglasio da se u definisanju tih politika moraju poštovati prava pojedinaca da sami odlučuju o tome kada će imati decu, koliko i u kom statusu. To su fundamentalna prava, poručio je ombudsman, i ona ne mogu biti podložna bilo kakvom uslovljavanju, uz maksimalnu podršku svim afirmativnim merama koje Vlade Republike Srbije i AP Vojvodine preduzimaju u cilju podizanja nataliteta u našoj zemlji.\nNa skupu su, pored prof. dr Slavice Đukić Dejanović, ministarke bez portfelja zadužene za demografiju i populaciona politiku i Svetlane Selaković, pomoćnice pokrajinskog sekretara za socijalnu politiku, demografiju i ravnopravnost polova, učestvovale i dr Mirjana Rašević i dr Vesna Lukić iz Instituta društvenih nauka, dr Danica Šantić sa Geografskog fakulteta u Beogradu i dr Daniela Arsenović sa Prirodno-matematičkog fakulteta u Novom Sadu.\nGrad Novi Sad vodi odgovornu populacionu politiku\nMinistarka bez portfelja zadužena za demografiju i populacionu politiku prof. dr Slavica Đukić Dejanović razgovarala je danas sa Gradonačelnik Novog Sada Milošem Vučevićem u Gradskoj kući u Novom Sadu. Ministarka je posetila Novi Sad kako bi učestvovala na stručnom skupu „Populacioni problemi stanovništva u XXI veku“ zajedno sa Pokrajinskim zaštitnikom građana Zoranom Pavlovićem.\nProf. dr Đukić Dejanović je istakla da je iznos koji Grad Novi Sad izdvaja za podršku porodicama sa decom jednak budžetu Kabineta za demografiju i populacionu politiku i dodala da je Novi Sad lokalna samouprava koja treba da služi kao primer ostalim opštinama u Republici Srbiji.\n,,Bez obzira na to što se na nivou države izdvajaju sredstva za prvo, drugo, treće i četvrto rođeno dete, rukovodstvo Grada Novog Sada nije ukinulo davanja za ove namene već ih je povećalo u odnosu na prethodnu godinu. Tako se na nivou grada finansiraju vantelesna oplodnja, daroviti đaci, boravak mališana u privatnim vrtićima, besplatni boravak trećeg deteta u državnim vrtićima što je za svaku pohvalu,” naglasila je ministarka Đukić Dejanović.\nGradonačelnik Vučević istakao je da je Grad Novi Sad jedan od retkih u Srbiji koji beleži konstantan pozitivan prirodni priraštaj godinama unazad.\n,,Kao takav, Novi Sad je spreman da bude primer drugima kroz promociju socijalne odgovornosti. Kada više dajete, očekivanja rastu što je potpuno opravdano, i nama je cilj da proširimo lepezu mera i aktivnosti koje sprovodimo i da povećamo paket pomoći. Ove godine smo izdvojili 484 miliona dinara iz budžeta Grada Novog Sada za podršku porodicama s decom, što je za nekih 49 miliona dinara više nego prošle godine. U ta izdvajanja uključena je finansijska pomoć za prvorođenu decu, koja ove godine iznosi 30.000 dinara što je duplo više u odnosu na prošlu godinu. Za trojke Grad Novi Sad izdvaja pomoć u vidu 150.000 dinara, što je za trećinu više nego 2017. godine, dok je za prvoređenu bebu u Novoj godini izdvojeno 200.000 dinara, ili duplo više novca nego lane” rekao je gradonačelnik Vučević i dodao da je Grad za svu decu rođenu prvog januara u Novom Sadu izdvojio po 50.000 dinara, a za sve bebe rođene 1. februara, na rođendan Grada Novog Sada, po 200.000 dinara. On je podsetio na to da Grad finansira i program vantelesne oplodnje sa do 220.000 dinara po porodici.\nGradonačelnik Vučević i ministarka Đukić Dejanović razgovarali su i o problemu migracija, imajući u vidu da je prosečna starost ljudi koji odlaze iz Srbije 28,7 godina, a svaka peta osoba je visokoobrazovana. Na sastanku je bilo reči i o mogućnosti realizacije zajedničkog projekta kada je u pitanju usklađivanje rada i roditeljstva kako bi se pomoglo roditeljima da u što većoj meri usklade roditeljstvo i profesionalno, odnosno radno angažovanje.\nZa tri lokalne samouprave 50 miliona dinara za mere populacione politike\nMinistarka bez portfelja zadužen za demografiju i populacionu politiku prof. dr Slavica Đukić Dejanović izjavila je danas da je za Vrnjačku Banju i Rašku i Grad Kraljevo izdvojeno približno 50 miliona dinara za sprovođenje mera populacione politike u ovoj godini.\nProf. dr Đukić Dejanović je tokom posete Vrnjačkoj Banji navela da se radi o zajedničkim sredstvima tih lokalnih samouprava i Vlade Republike Srbije. Jedinice lokalne samouprave izdvojile su 20 odsto sredstava, a znatno veći deo je iz republičkog budžeta, naglasila je ministarka i objasnila da je novac usmeren, pre svega, na unapređenje uslova rada u predškolskim ustanovama, informisanje, edukaciju, kao i na opremanje zdravstvenih institucija.\nMinistarka, koja je u Vrnjačkoj Banji razgovarala sa predsednikom te opštine Bobanom Đurovićem, gradonačelnikom Kraljeva Predragom Terzićem i predsednikom SO Raška Mirjanom Skorić, napomenula je da se sredstva već nalaze na računima navedenih lokalnih samoprava i da se koriste. Prof. dr Đukić Dejanović je istakla da je na sastanku ukazano na to da je važno da se sredstva potroše do kraja ove godine, kako bi sledeće godine pripremili projekte koji će biti zahtevniji i korisniji za stimulaciju budućih roditelja.\nKada je u pitanju populaciona politika, prema ministarkinim rečima, Raški okrug, odnosno sredine Kraljevo, Vrnjačka Banja i Raška, imaju lošije demografske indikatore nego što je to na nivou Srbije. „U Srbiji se na 1.000 stanovnika rodi devet beba, a nažalost umre oko 15 osoba. U Raškom okrugu i ovim lokalnim samoupravama, rodi se manje od devet beba, a u proseku umre 16 osoba,“ napomenula je prof. dr Đukić Dejanović.\nNakon razgovora u zgradi opštine u Vrnjačkoj Banji, ministarka je obišla vrtić u naselju Vrnjci, u okviru Predškolske ustanove “Radost“ iz Vrnjačke Banje, a čiju će obnovu i adaptaciju sufinansirati Kabinet ministra bez portfelja zaduženog za demografiju i populacionu politiku, u iznosu od oko 6,1 milion dinara.\nOtvoren treći kongres pedijatara Srbije u Vrnjačkoj Banji\nTreći kongres pedijatara Srbije koji će okupiti više od 400 učesnika, pedijatara i drugih lekara iz oblasti zdravstvene zaštite dece i omladine iz Srbije i susednih zemalja, otvoren je danas u Vrnjačkoj Banji.\nMinistarka bez portfelja zadužena za demografiju i populacionu politiku prof. dr Slavica Đukić Dejanović, održala je predavanje na temu uloge Saveta za prava deteta i mera Strategije Vlade Srbije u podsticanju rađanja i tom prilikom istakla da dečijih prava nikada nema previše i da se uvek može govoriti o njihovom proširenju.\nGovoreći o radu Saveta za prava deteta, ministarka je navela da Savet u svom radu pribavlja mišljenja različitih institucija, dece, akademske javnosti, nevladinog sektora, formira svoje stavove, prezentuje ih Vladi i učestvuje u predlaganju pravnih akata. Ministarka je navela da u Narodnoj skupštini Republike Srbije postoji Odbor za prava deteta koji svaki zakon analizira kroz aspekt prava deteta i šta to znači za dete i ocenila da je neophodna međusektorska saradnja kako bi položaj dece u Srbiji bio bolji.\nMinistarka je podsetila da je broj živorođenih u Srbiji prošle godine bio 64.894, a umrlih 103.722. ,,To znači da nas je, po osnovu ovih indeksa, svake godine manje za više od 38.000, što je vrlo zabrinjavajući podatak i zato moramo raditi na boljoj demografskoj budućnosti,“ istakla je ministarka.\nPredsednik Udruženja pedijatara Srbije prof. dr Radovan Bogdanović rekao je da podizanje svesti o poboljšanju zdravlja i pravilnom razvoju dece u ranom detinjstvu značajno ne samo za stručnjake, već i za roditelje i društvo u celini. ,,Proširena međusektorska saradnja je neophodna kako bi se podigla svest i kako bismo svi razumeli koliko je značajno ulaganje u decu u prvim godinama života. To ne zahteva neka posebno velika materijalna ulaganja, to zahteva samo veće bavljenje decom“, istakao je prof. Bogdanović.\n,,Kroz projekte Udruženja pedijatara Srbije, koje su podržali Ministrstvo zdravlja, UNICEF i kompanija “Voda voda“, radi se na razvoju veština zdravstvenih radnika da se na savremeni način bave ranim razvojem deteta, da savetuju roditelje kako da podrže razvoj svog deteta i na taj način spreče posledice koje mogu da proisteknu iz neadekvatnog postupanja,“ zaključio je predsednik Udruženja pedijatara Srbije.\nMinistarka Đukić Dejanović sa novom direktorkom UNICEF-a u Srbiji\nMinistarka bez portfelja zadužena za demografiju i populacionu politiku prof. dr Slavica Đukić Dejanović razgovarala je danas sa novom direktorkom UNICEF-a u Srbiji Ređinom De Dominićis, koja je stupila na dužnost 23. avgusta 2018. godine.\nMinistarka je ukazala na važnost angažmana UNICEF-a i potrebu nastavljanja dobre saradnje koju UNICEF ostvaruje sa nadležnim institucijama u Srbiji. Prof. dr Đukić Dejanović je istakla da je UNICEF prepoznat kao vodeća međunarodna agencija na planu pružanja konkretne pomoći deci širom sveta, a da su u Srbiji ostvareni značajni rezultati na planu poboljšanja položaja i unapređenja zaštite prava dece.\nSagovornice su se složile oko prioritetnih oblasti gde će saradnja biti nastavljena poput: razvoja dece tokom ranog detinjstva, sprečavanja nasilja nad decom, prevencije bolesti, vršnjačke edukacije, mentalnog zdravlja dece i potpune zaštite prava sve dece uz intenziviranje aktivnosti na niovu jedinica lokalnih samouprava.\nMinistarka je poželela novoj direktorki UNICEF-a puno uspeha na novoj poziciji, uz punu podršku Kabineta na čijem je čelu.\nIspunjavanje ciljeva Agende 2030 temelj za bolju budućnost\nMinistarka bez portfelja zadužena za demografiju i populacionu politiku prof. dr Slavica Đukić Dejanović, zajedno sa ambasadorom Nemačke Tomasom Šibom i gradonačelnikom Beograda prof. dr Zoranom Radojičićem otvorili su danas izložbu ilustracija „Ciljevi održivog razvoja – Agenda 2030” na Kalemegdanskoj tvrđavi u Beogradu. Organizovana u okviru projekta „Reforma javnih finansija – finansiranje Agende 2030”, ova izložba naglašava važnost Agende 2030 za svakodnevni život građana Srbije. Agendu o održivom razvoju čini 17 ciljeva održivog razvoja, a usvojena je u septembru 2015. godine na Samitu Ujedinjenih nacija u Njujorku. Prepoznatljive karikature, delo ilustratora Dobrosava Boba Živkovića, na njemu svojstven način oslikavaju 17 ciljeva agende.\nMinistarka Đukić Dejanović istakla je da su zemlje koje su prihvatile Agendu 2030 preuzele na sebe obavezu da njene ciljeve pretoče u život. “Sve što se bude događalo između 2020. i 2030. godine predstavljaće temelj za bolju budućnost. Ilustracije Boba Živkovića na jednostavan način pokazuju koliko su proklamovani ciljevi potrebni svakom čoveku i koliko treba nam budu bliski. Zato Grad Beograd, kao najveća lokalna samouprava, ima zadatak da što više tih poruka prenese građanima i približi ciljeve održivog razvoja kako donosiocima odluka tako i svima drugima,” navela je ministarka. Prof. dr Đukić Dejanović je podsetila na to da je proces ispunjenja ciljeva Agende 2030 neraskidivo povezan sa procesom pristupanja EU, ocenivši da je važno da se u posao konkretizacije i realizacije ciljeva uključe i opštine, gradovi i regioni.\nAmbasador Tomas Šib je rekao da je Agenda 2030 za Nemačku svojevrsni kompas ne samo za ostvarivanje razvojnih politika, već za sve oblasti politike, a održivi razvoj je stavljen kao osnov delovanja kako u nacionalnom tako i u međunarodnom okviru.\n“Iz tog razloga ulažemo veliki napor da podržimo Srbiju u njenom nastojanju da ostvari Agendu 2030. Nemačka podržava Srbiju ne samo na putu ka Evropskoj uniji, već i u ostvarivanju ciljeva održivog razvoja. Nemačka je od 2000. godine dala više od 1,8 milijardi evra kao razvojnu pomoć i tako je najveći bilateralni donator u Srbiji. Težište rada našeg angažmana u oblasti razvojne pomoći jeste vladavina prava, održiv privredni razvoj i zaštita životne sredine,” zaključio je ambasador Šib.\nGradonačelnik Beograda prof. dr Zoran Radojičić istakao je da veliki gradovi imaju značajno mesto u realizaciji ciljeva Agende 2030, a među njima je i Beograd. “Sve više ljudi želi da živi u metropolama, što je veliki problem. Reševanju tog pitanja mora da se pristupi što pre i na pravi način,” poručio je gradonačelnik, dodajući da je na sastancima sa kolegama iz regiona jedna od glavnih tema održivi razvoj, o čemu će se razgovarati i tokom predstojećeg oktobarskog samita „16 plus 1” u Beogradu.\nGradonačelnik je pozvao Beograđane i goste glavnog grada da pogledaju ilustracije, koje približavaju ciljeve Agende 2030. “Veoma je važno da običan čovek razume i da učestvuje u ovom procesu, jer jedino tako ciljevi neće biti apstraktni i moći će da se realizuju, kako bi svet oko nas bio bolji, uređeniji i lepši,” zaključio je gradonačelnik Radojičić.\nIzložba ilustracija „Ciljevi održivog razvoja – Agenda 2030” je otvorena do 17. oktobra, nakon čega će biti premeštena u druge gradove u Srbiji.\nMinistarka Đukić Dejanović i ministar Dačić na zatvaranju Subregionalne konferencije o promociji napretka u sprovođenju Agende 2030\nMinistarka bez portfelja zadužena za demografiju i populacionu politiku i predsednica Međuresorne radne grupe za sprovođenje Agende Ujedinjenih nacija o održivom razvoju do 2030. godine prof. dr Slavica Đukić Dejanović istakla je, na zatvaranju subregionalne konferencije “Promocija napretka u implementaciji Agende 2030”, da veoma dobar odziv zemalja u regionu, sa vrlo aktivnim, sadržajnim i produktivnim diskusijama govori o potpunoj posvećenosti ovih država da rade na ostvarivanju Ciljeva održivog razvoja.\n“Sa druge strane, učešće predsednice Vlade Republike Srbije Ane Brnabić, prvog potpredsednika Vlade i ministra spoljnih poslova Ivice Dačića, ministara, državnih sekretara, predstavnika civilnog sektora i partnera iz privrede, šalje jasnu poruku da Srbija namerava da nastavi kreiranje prostora za ovu vrstu subregionalnog informisanja o Agendi 2030,” poručila je ministarka.\n“Imali smo priliku da čujemo iskustva Crne Gore, Hrvatske, Slovačke, Slovenije, Makedonije Bosne i Hercegovine, Rumunije, Švajcarske, Albanije i drugih, u sprovođenju Agende 2030, odnosno primere dobre prakse koji će biti vrlo značajni državama koje se pripremaju za podnošenje Dobrovoljnih nacionalnih izveštaja. Bavili smo se i ključnim principima Agende 2030 „da niko ne bude izostavljen“ u kontekstu globalnog, regionalnog i nacionalnog okvira, s obzirom da nijedan cilj nije dostignut ukoliko ga ne dostignu svi,” rekla je prof. dr Đukić Dejanović.\nPrema rečima ministarke, opšti zaključak je da su dobra regionalna saradnja i dobri međusobni odnosi u regionu i partnerstvo ključni za održivi razvoj država u ovom regionu. “Rezultati su pokazali spremnost svih nas u regionu da zajedničkom akcijom dođemo do cilja, usmeravajući se i na lokalne zajednice i ne ostavljajući nikoga po strani,” zaključila je ministarka Đukić Dejanović.\nPrvi potpredsednik Vlade Srbije i ministar spoljnih poslova Ivica Dačić naveo je da Srbija ostaje u potpunosti posvećena implementaciji Agende za održivi razvoj do 2030. godine, posebno imajući u vidu da je svojevremeno, kao članica ključnih foruma, kao što su EKOSOK, Otvorene radne grupe za Ciljeve održivog razvoja i Međuvladine grupe eksperata o finansiranju održivog razvoja, imala aktivnu ulogu u formulisanju ciljeva Agende i procesu utvrđivanja modela njenog finansiranja.\n“Naša je želja da se Srbija afirmiše kao stožer regionalne saradnje, snažno posvećen i aktivno angažovan na unapređenju odnosa u regionu, kao i na produbljivanju i konkretizaciji saradnje, posebno u okviru regionalnih inicijativa i mehanizama. Ova konferencija je pravi pokazatelj da moramo nastaviti sa razmenom iskustava, dobrih praksi i nalaženja političkih rešenja u sprovođenju Ciljeva održivog razvoja,” rekao je ministar Dačić.\n“Put ka članstvu u EU, koji delimo sa drugim državama u regionu, sagledavamo kao put ka većoj stabilnosti, ekonomskom napretku i učvršćivanju tekovina demokratije. Naš je cilj prosperitetno društvo, koje, deleći iste vrednosti sa drugim državama Evrope i sveta, doprinosi globalnoj stabilnosti i napretku i, pre svega, vodi računa o boljitku svojih građana. Iako je pred nama dug put, ovaj skup je pokazao da možemo uspeti, pod uslovom da naši napori i aktivnosti budu sveobuhvatni, koherentni i konzistentni,” zaključio je prvi potpredsednik Vlade.\nDvodnevna konferencija o promociji napretka u implementaciji Agende 2030, koja je održana u Palati “Srbija” u Beogradu u organizaciji Vlade Republike Srbije, uz podršku tima Ujedinjenih nacija u Srbiji i Nemačke organizacije za međunarodnu saradnju (GIZ), okupila je predstavnike vlada država regiona, privatnog sektora, međunarodnih institucija, a poseban fokus bio je na socijalnoj inkluziji i održivom razoju, kao i promociji tržišne ekonomije.\nBeograd domaćin Subregionalne konferencije o promociji napretka u sprovođenju razvojne Agende 2030\nPredstavnici vlada država u regionu, privatnog sektora, međunarodnih finansijskih institucija i razvojnih partnera, sastali su se danas na dvodnevnoj konferenciji pod nazivom “Promocija napretka u implementaciji Agende 2030” koja se održava u Palati “Srbija” u Beogradu.\nOtvarajući skup, predsednica Vlade Republike Srbije Ana Brnabić je istakla da Agenda 2030 poziva da zajednički iskorenimo siromaštvo, zaštitimo planetu koja je naš dom, i postaramo se da svi ljudi podjednako mogu da uživaju u miru i blagostanju. “Smanjenje siromaštva, kvalitetno obrazovanje, obezbeđivanje dostojnog rada, zdrava životna sredina, podizanje ekonomije, jačanje institucija – to su neki od najvažnijih ciljeva održivog razvoja,“ navela je predsednica Vlade.\n“Iako ove težnje na jednom mestu mogu delovati utopijski, to nas ne sme sprečiti u nastojanju da damo sve od sebe, i korak po korak, napredujemo ka društvu u kome niko neće biti zaboravljen i isključen iz sveopšteg društvenog napretka,” rekla je predsednica Vlade. Prema njenim rečima, ciljevi su globalni, ali su putevi ka njihovom ostvarenju drugačiji u svakoj zemlji, a sprovođenje je zajednički posao Vlade, civilnog društva, akademske zajednice, lokalnih zajednica i međunarodnih institucija.\nMinistarka bez portfelja zadužena za demografiju i populacionu politiku i predsednica Međuresorne radne grupe za sprovođenje Agende Ujedinjenih nacija o održivom razvoju do 2030. godine prof. dr Slavica Đukić Dejanović istakla je da Agenda 2030 predstavlja suštinsku komponentu globalnih napora u cilju pozitivne transformacije savremenog sveta. “Subregionalnu konferenciju vidimo kao priliku za razmenu ideja, znanja i iskustava, kako bi države u ovom regionu mogle da ubrzaju svoj razvojni napredak. Partnerstvo i saradnju celokupne međunarodne zajednice, na različitim nivoima, a posebno regionalnom i subregionalnom, posmatramo kao preduslov da Agenda održivog razvoja bude sprovedena na celovit način u svim njenim dimenzijama - ekonomskoj, socijalnoj i ekološkoj”, navela je ministarka Đukić Dejanović.\n„Napredak ka ostvarenju Ciljeva održivog razvoja sadržanih u Agendi 2030 i evropske integracije su neodvojivi”, rekao je šef Delegacije EU u Republici Srbiji Sem Fabrici, dodajući da su ova dva procesa deo jedne iste reforme koju svaka od zemalja za sebe treba da sprovede. „Sve zemlje članice EU su se i same obavezale da će stremiti dostizanju Ciljeva održivog razvoja, tako da je logično da i zemlje koje žele da postanu članice investiraju svoje vreme, napore, finansijska sredstva i ekspertizu ka ostvarenju ovih ciljeva. Podrška EU Srbiji, kroz IPA fondove funkcioniše dvojako: kroz promociju reformi neophodnih za buduće članstvo u EU, kao i promociju održivog razvoja u skladu sa Ciljevima održivog razvoja Ujedinjenih nacija,” napomenuo je ambasador Fabrici.\nKonferencija o promociji napretka u implementaciji Agende 2030 se održava u organizaciji Vlade Republike Srbije, uz podršku tima Ujedinjenih nacija u Srbiji i Nemačke organizacije za međunarodnu saradnju (GIZ). Skup je okupio predstavnike vlada država regiona, privatnog sektora, međunarodnih institucija, a poseban fokus biće na socijalnoj inkluziji i održivom razoju, kao i promociji tržišne ekonomije.\nAgendu UN o održivom razvoju do 2030. godine je usvojilo više od 150 država u septembru 2015. godine i ona obuhvata ključne elemente poput ekonomskog rasta, socijalne inkluzije, zaštite životne sredine, institucionalnog razvoja i saradnje. Ciljevi održivog razvoja koji su objedinjeni u Agendi 2030 predstavljaju univerzalan poziv na delovanje kako bi se rešavali globalni izazovi, okončalo siromaštvo, zaštitila planeta i svakome obezbedilo da uživa u miru i prosperitetu. Ciljeva održivog razvoja ima 17, a uz svaki od njih je utvrđeno i više konkretnih zadataka (ukupno 169) koje treba ostvariti do 2030. godine.\nVođe tima eskperata MAPS misije na završnom sastanku sa ministarkom Đukić Dejanović\nPovodom realizacije MAPS misije u Srbiji, ministarka bez portfelja zadužena za demografiju i populacionu politiku i predsednica Međuresorne radne grupe za sprovođenje Agende Ujedinjenih nacija o održivom razvoju do 2030. godine prof. dr Slavica Đukić Dejanović sastala se danas sa vođama tima eksperata Ujedinjenih nacija Džordžom Bumom i Ketrin Hasvel, kao i sa Karlom Herši stalnom kooridinatorkom UN u Srbiji.\nMinistarka je izrazila uverenje da su sastanci bili uspešni i da su eksperti MAPS misije stekli dobar uvid u stanje u relevantnim oblastima, naročito u finansijama, zdravstvu, obrazovanju i oblasti zaštite životne sredine koje su i označene kao ključne. Prof. dr Đukić Dejanović je istakla da svi relevantni akteri i institucije koje su učestovale u razgovorima sa ekspertima MAPS misije stoje na raspolaganju ukoliko u bilo kojoj fazi izrade finalnog izveštaja bude potrebna neka vrsta konsultacija ili pomoći.\nGđa Hasvel je navela da će nakon određivanja prioriteta među ciljevima i podciljevima održivog razvoja biti neophodna izgradnja kapaciteta u oblastima u kojima oni nedostaju i dodala da je uključivanje jedinica lokalnih samouprava u sprovođenju Ciljeva održivog razvoja od izuzetnog značaja. G. Buma se osvrnuo na izradu Dobrovoljnog nacionalnog izveštaja o implementaciji Ciljeva održivog razvoja koji će Srbija predstaviti na političkom forumu UN na visokom nivou 2019. godine u Njujorku, a u čijoj će izradi, prema njegovim rečima, od ključnog značaja biti učešće Ministarstva finansija, Ministarstva državne uprave i lokalne samouprave, Republičkog sekretarijata za javne politike i Republičkog zavoda za statistiku.\nMAPS misija predstavlja podršku Ujedinjenih nacija integrisanju, ubrzacanju i merama politike Vladi Republike Srbije za sprovođenje Agende UN o održivom razvoju do 2030. godine. Eksperti MAPS misije, koja je u Srbiji realizovana pod nazivom “Od pristupa do ubrzanja”, boravili su u Beogradu od 3. do 7. septembra, i tom prilikom su razgovarali sa predstavnicima državnih organa, međunarodnih finansijskih organizacija, nevladinih tela i obrazovnih institucija. Izveštaj eksperata MAPS misije poslužiće u određivanju prioriteta Republike Srbije među ciljevima i podciljevima održivog razvoja, koji će biti temelj za donošenje Nacionalnog programa za održivi razvoj.\nSavet za populacionu politiku o napretku u sprovedenim merama\nPremijerka Ana Brnabić predsedavala je danas četvrtoj sednici Saveta za populacionu politiku Republike Srbije, na kojoj su iznete informacije o sprovedenim merama populacione politike, javnom pozivu za dodelu bespovratnih sredstava za sufinansiranje tih mera i napretku projekta „Prijatelj porodice“, koji se reaklizuje u saradnji sa Privrednom komorom Srbije.\nMinistarka bez portfelja zadužena za populacionu politiku prof. dr Slavica Đukić Dejanović, koja je i zamenica predsednice Saveta, istakla je da je iz republičkog budžeta dodeljeno četiri puta više bespovratnih sredstava nego prošle godine, odnosno 500 miliona dinara za sufinansiranje ukupno 30 projekata koje je podnela 61 jedinica lokalnih samouprava i 10 gradova.\nMinistarka je ukazala da su lokalne samouprave po raspisivanju Javnog poziva pokazele veće interesovanje i mnogo više kreativnosti za projekte u odnosu na prošlu godinu, a premijerka Ana Brnabić naglasila da je vlada spremna da nastavi sa podrškom ukoliko se za to ukaže potreba.\nMinistar za rad, zapošljavanje, boračka i socijalna pitanja Zoran Đorđević informisao je članove Saveta da nema kašnjenja u isplati naknade porodiljama, kao i da su sve trudnice primile prinadležnosti za jul i deo avgusta.\nSavet je obavešten i o nagradi "Prijatelj porodice" koje su zajednički pokrenule Vlade Republike Srbije i Privredne Komora Srbije, a koju će dobijati kompanije koje su, uz dobre poslovne rezultate u kolektivima stvorile porodično i prijateljsko okruženje što zaposlenima omogućava usklađivanje rada i roditeljstva.\nPredstavnici PKS saopštili su da će akcija prijavljivanja kompanija koje dobro usaglanjavaju roditeljstvo i rad početi krajem septembra, a da će biti završena početka decembra. Premijerka Brnabić smatra da je predlog PKS da se kompanijama dodele sertifikati odlična ideja, s obzirom na to da je, kako je ukazala, od sufinansiranja mnogo važnija društvena odgovornost.\nNa sednici je još jednom rečeno da je Zakonom o izmenama i dopunama Zakona o finansijskoj podršci porodica sa decom predviđeno da od 1. jula ove godine sve majke koje rode prvo dete dobiju jednokratnu pomoć od 100.000 dinara, za drugo 10.000 dinara mesečno dve godine, za treće dete 12.000 dinara mesečno u toku 10 godina, a za četvrto 18.000 dinara, takođe u toku 10 godina.\nMinistarka Đukić Dejanović u poseti Kragujevcu\nPovodom dodele bespovratnih finansijskih sredstava za sufinasiranje mera populacione politike, ministarka bez portfelja zadužen za demografiju i populacionu politiku, prof. dr Slavica Đukić Dejanović razgovarala je danas sa gradonačelnikom Kragujevca, Radomirom Nikolićem, predsednikom opštine Aranđelovac, Bojanom Radovićem, zamenicom predsednika opštine Knić, Jelenom Obradović i zamenikom predsednika opštine Rača, Miladinom Milićem u Gradskoj upravi grada Kragujevca.\nProf. Đukić Dejanović je navela da je opštini Rača odobreno oko 13 miliona dinara za podršku mladim bračnim parovima koji se bave poljoprivredom, kao i za nabavku medicinske opreme. U Aranđelovcu, koji je dobio sličan iznos sredstava, ulaže se u rekonstrukciju predškolskih ustanova, nakon čega više neće biti liste čekanja za prijem u vrtiće, a sredstva su odobrena i za dva vozila patronažne službe i nabavku neophodne medicinske opreme. Opštini Knić odobrena su sredstva u visino od oko četiri miliona dinara za popravku vodoinstalacija i unapređenje sanitarno-higijenskih uslova u školama. “Jedan deo sredstava usmerili smo i ka besplatnim treninzima za fudbal za mališane i organizovanje radionica i predavanja na temu dejabetesa kod mladih,” navela je ministarka. Najavljena je i adaptacija kragujevačkog centra za rekreativnu nastavu na Kopaoniku, rekonstrukcija mokrog čvora u školi u selu Čumić, kao i nabavka vozila i opreme za Dom zdravlja Kragujevac.\nMinistarka je prisustvovala i svečanosti povodom obeležavanja 20 godina rada Doma zdravlja Kragejavac, koji je, kako je navela, uspeo da razvije model moderne zdravstvene ustanove koja vodi brigu o zdravlju svojih građana, u skladu sa misijom prevencija zdravima, zdravlje bolesnima. Ministarka Đukić Dejanović je zaposlenima i rukovodstvu čestitala ovaj značajan jubilej iz želju da nastave rad u duhu humane tradicije.\n“Od pristupa do ubrzanja” – ekpserti MAPS misije u Beogradu\nPovodom početka MAPS misije u Srbiji, ministarka bez portfelja zadužena za demografiju i populacionu politiku i predsednica Međuresorne radne grupe za sprovođenje Agende Ujedinjenih nacija o održivom razvoju do 2030. godine prof. dr Slavica Đukić Dejanović sastala se danas sa vođama tima eksperata Ujedinjenih nacija Džordžom Bumom i Ketrin Hasvel, kao i sa Karlom Herši stalnom kooridinatorkom UN u Srbiji.\nMAPS misija, koja se u Srbiji realizuje pod nazivom “Od pristupa do ubrzanja”, predstavlja podršku Ujedinjenih nacija integrisanju, ubrzacanju i merama politike Vladi Republike Srbije za sprovođenje Agende UN o održivom razvoju do 2030. godine.\nMinistarka je istakla da su svi članovi Međuresorne radne grupe za implementaciju Agende 2030 obavešteni o dolasku eksperata MAPS misije i spremni su da pruže bezrezervnu podršku u cilju što efekisnije i efektivnije realizacije misije. “Predstavnici organizacija nevladinog sektora koje su prepoznate kao relevantni partneri u procesu MAPS misije su takođe obavešteni i spremni su da učestvuju u predstojećim aktivnostima,” navela je prof. dr Đukić Dejanović.\nVođa tima eksperata Džordž Buma je rekao da će MAPS misija pomoći u definisanju prioriteta za platformu održivog razvoja zemlje, uzimajući u obzir tekući proces pridruživanja EU i srodne reforme koje imaju značajnu ulogu kao ključni akceleratori sprovođenja Agende 2030 u Srbiji.\nEksperti MAPS misije boraviće u Beogradu od 3. do 7. septembra i tom prilikom će razgovarati sa predstavnicima državnih organa, međunarodnih finansijskih organizacija, nevladinih tela i obrazovnih institucija. Izveštaj eksperata MAPS misije poslužiće u određivanju prioriteta Republike Srbije među ciljevima i podciljevima održivog razvoja, koji će biti temelj za donošenje Nacionalnog programa za održivi razvoj.\nPogledajte starija saopštenja


Panel diskusija: Put ka EU = put ka javnoj upravi na usluzi građanima | Centar za evropske politike Panel diskusija: Put ka EU = put ka javnoj upravi na usluzi građanima – Centar za evropske politike\n17. decembar 2019. – U saradnji sa Delegacijom EU u Srbiji, u utorak, 17. decembra, u prostorijama EU info centra u Beogradu, Centar za evropske politike – CEP je organizovao panel diskusiju Put ka EU = put ka javnoj upravi na usluzi građanima. Teme diskusije su bile napredak u procesu reforme javne uprave u Srbiji, prepreke i problemi tokom tog procesa, dobre prakse ostalih zemalja, kao i kako proces evropskih integracija može doprineti boljoj javnoj upravi.\nSkup je otvorio Sem Fabrici, ambasador i šef Delegacije EU u Srbiji. On je rekao kako javna uprava postaje boljom kroz poboljšanje kadrova, bolje planiranje, usmerenost na građane, nadzor nad budžetom i ostalim srodnim procesima. „EU već dugo podržava Srbiju u ovim reformama i nastaviće sa tim,“ rekao je ambasador.\nNakon uvodne reči, Dražen Maravić, direktor Nacionalne akademije za javnu upravu, Ljiljana Uzelac, načelnica Odeljenja za strateško planiranje u Ministarstvu za državnu upravu i lokalnu samoupravu, Gregor Virant, šef programa SIGMA i bivši ministar za državnu upravu Slovenije i Štefen Hudolin, šef Drugog sektora operacija u Delegaciji EU u Srbiji razgovarali su o ovim temama. Panel je moderirala Milena Lazarević, programska direktorka CEP-a.\nPanelisti su se složili da je u prethodnim godinama Srbija ostvarila napredak i da je njena javna uprava, naročito u oblasti pružanja javnih usluga, unapređena, istakavši primere poput eBebe i eZUP-a. U Ministarstvu za državnu upravu i lokalnu samoupravu trenutno je u toku izrada strategije reforme javne uprave za period 2021-2030. godine, rekla je Uzelac, naglasivši kako će sve procedure biti formulisane kao usluge, kako bi se postigla potpuna okrenutost građanima.\nMaravić je istakao kako je još uvek dug put do javne uprave u kome su građani zaista u centru pažnje. Iako je to tako u strategiji, praksa je još uvek daleko od toga.\n„Građani nemaju poverenja u upravu jer je napredak u razmeni informacija među institucijama, koji je svakako ostvaren, bitan nama, ali građaninu je bitno koliko je čekao u redu, da li je uslužen kako treba, koliko je bilo jednostavno doći do određene usluge. Sistem je još uvek previše krut, naročito na lokalu,“ istakao je Maravić.\nGregor Virant je istakao kako merenja Sigme, zajedničkog programa Evropske unije i Organizacije za evropsku bezbednost i saradnju, pokazuju da je u oblasti usluga ostvaren solidan napredak. On je posebno istakao važnost centralizacije registara u cilju sprečavanja zloupotrebe, i dodao da je to praksa koju bi trebalo da slede svi, uključujući i javne agencije i organe u sastavu ministarstva. Hudolin je dodao da je u reformi javne uprave najbitniji kontinuitet, a da se javna uprava menja i unapređuje prikupljanjem informacija o zadovoljstvu građana njenim rado, što predstavlja standard u evropskim zemljama.


Članovi Gradskog veća zaduženi za obrazovanje, omladinu i turizam i investicije, dr Etela Jerinkić, Vjekoslav Ostrogonac i Dragi Vučković danas su, u Velikoj većnici Gradske kuće, primili decu sa Kosova i Metohije koja u okviru tradicionalne akcije „Deci Kosmeta sa osmehom, zajedno u školskim klupama”, u periodu od 28. septembra do 7. oktobra 2012. godine borave u Subotici, kod svojih vršnjaka iz Osnovne škole „Sonja Marinković”.\nUz srdačnu dobrodošlicu, Etela Jerinkić, Ostrogonac i Vučković su četrdeset pet učenika iz Metohije, centralnog Kosova i Kosovskog Pomoravlja, uzrasta od četvrtog do osmog razreda, upoznali sa istorijatom Gradske kuće i Subotice i poželeli im uspešno školovanje, bezbrižno odrastanje i da sa svojim drugarima iz najsevernijeg grada u Srbiji sklope drugarstva i prijateljstva koja će trajati za ceo život.\nAkciju „Deci Kosmeta sa osmehom, zajedno u školskim klupama”, po peti put zaredom organizovala je Humanitarna organizacija „Dečja radost“ iz Gnjilana, koja brine o deci bez jednog ili oba roditelja, kao i o deci iz najugroženijih sredina Kosova i Metohije, u saradnji sa našom školom, kaže Branka Bešlić, psiholog u OŠ „Sonja Marinković”.\n- Akcija se sastoji u tome da deca sa Kosova i Metohije borave kod vršnjaka iz naše škole, da zajedno sa njima pohađaju nastavu i učestvuju u vannastavnim aktivnostima. Kao i prethodnih godina, roditelji i nastavnici osmislili su bogat i raznovrstan program boravka dece koji podrazumeva brojne aktivnosti - obilaske, posete, ekskurzije - koje će se realizovati. Ova akcija se pokazala kao veoma značajna, jer su tokom prethodnih poseta uspostavljena brojna prijateljstva, a deca su se lepo i sigurno osećala u prijateljskom okruženju, istakla je Branka Bešlić.


Služba za poslove sa strancima BiH: Od Trebinja do Bihaća akcija uzimanja biometrijskih podataka migranata - mojusk.ba\nDirektor Službe za poslove sa strancima BiH Slobodan Ujić rekao je da svih 16 terenskih centara od Trebinja do Bihaća sada ima mogućnost uzimanja biometrijskih podataka migranata, tako da se više ne može daseti da jedno lice daje različite podatke o sebi.\n“Dok nije uspostavljena ta baza podataka, događalo se da, na primjer, jedan migrant uđe u Trebinju i predstavi se da je iz Pakistana, kada stigne do Sarajeva registruje se kao lice iz Avganistana, a kada stigne do Bihaća ili ga uhvate inspektori za strance, dešavalo bi se da imamo slučaj `jednog lica u tri lica`”, rekao je Ujić za “Večernji list”, izdanje za BiH.\nOn je naveo da kapaciteti za prihvat migranata kojima BiH trenutno raspolaže nisu dovoljni, te da je trenutno u funkciji jedan migracioni centar sa 100 mjesta, azilantski centar u Delijašu koji raspolaže sa 150 mjesta, u kojem su trenutno u toku radovi na proširenju kapaciteta na 200 mjesta, i centar u Salakovcu sa kapacitetom od 296 mjesta.\nUjić je dodao da će u narednih desetak dana u funkciju biti stavljena i kasarna u Hadžićima, tako da će, izuzimajući Salakovac, navedeni centri biti dovoljni kada je riječ o Kantonu Sarajevo.\nOn je naveo da se u Bihaću trenutno nalazi oko 300 ilegalnih migranata, te da Đački dom u kojem su smješteni zadovoljava osnovne uslove za smještaj.\nPrema Ujićevim riječima, situacija sa migrantima se mijenja iz dana u dan, tako da sada vlada veliki pritisak ne Veliku Kladušu jer se taj grad nalazi na samoj granici sa Hrvatskom, pa migranti na svaki način pokušavaju da pređu granicu.\n“Do sada se to događalo tokom noći, a u posljednje vrijeme pokušaji prelaska dešavaju se i tokom dana”, naglasio je Ujić.\nOn je naveo da Vlada Švajcarske finansijski pomaže jedan projekat koji će Službi za poslove sa strancima omogućiti da budu povezani sa svim ugostiteljskim objektima u BiH, te da će do kraja godine biti kompletirana baza podataka.\n“Inspektor za poslove sa strancime će jednim klikom na bilo koji objekat znati koliko stranaca boravi, jesu li prijavljeni i koliko će boraviti u BiH. Na taj način lakše ćemo pratiti njihovo kretanje, posebno onih koji dolaze iz zemalja visokog rizika”, pojasnio je Ujić.\nOn je naveo da su iz razgovora sa migrantima saznali da prevoz iz Srbije preko rijeke Drine po osobi košta od 150 do 200 evra.


Ukoliko se bojite pauka, postoji aplikacija koja će vam pomoći da pobijedite strah @ StartBiH.ba\nStrah od pauka, koji se još naziva i arahnofobija, nije rijetka pojava, a svi koji pate od paničnog straha od pauka, možda bi si mogli pomoći putem nove aplikacije Phobys, koju je razvio tim naučnika sa Univerziteta Bazel u Švicarskoj.\nRiječ je o aplikaciji s proširenom stvarnosti čiji je cilj pružiti "terapiju putem izlaganja" osobama koje se panično boje pauka na siguran i kontroliran način.\n- Lakše je ljudima koji strahuju od pauka suočiti se s virtualnim paukom nego pravim - ističe Anja Zimmer, vodeća autorica studije vezane za spomenutu aplikaciju, koja je objalvjena u naučnom časopisu Journal of Anxiety Disorders.\nNaučnici su proveli dvosedmična klinička testiranja sa 66 sudionika studije koji pate od arahnofobije. Neki od sudionika koristili su aplikaciju kroz više susreta s projiciranim paukom, dok je drugi dio sudionika studije poslužio kao kontrolna grupa bez interakcija s paucima.\n- Grupa koja je vježbala koristeći Phobys pokazala je značajno manje straha i gađenja u situaciji s pravim paukom i prilazili su pauku bliže od sudionika iz kontrolne grupe - tvrde sa univerziteta u Bazelu.\nAplikacija međutim nije besplatna i košta pet dolara (Nešto preko 10 konvertibilnih maraka) da bi je se u potpunosti otključalo. Ima deset nivoa kroz koje korisnici mogu prolaziti, a na kraju svake se prolazi procjena razine straha. Aplikacija počinje brzim testom vašeg straha, kako bi se utvrdila temeljna razina straha ili gađenja od pauka od koje aplikacija dalje može razvijati terapiju.\nAplikacija isto tako nije za svakoga i pogodna je za osobe koje pate od blagog i klinički beznačajnog straha od pauka te koje su starije od 16 godina.\nJedan savjet koji aplikacija daje korisnicima vrijedan je zlata, a potencijalno vas može spasiti popravka oštećenja na mobiteli i glasi - čvrsto držite svoj mobitel, prenosi Cnet.


Dvojica policijskih službenika koji su premlatili mladića u Mostaru odmah su udaljena sa dužnosti i pokrenuta je unutrašnja istraga u kojoj će biti istraženi svi aspekti ovakvog ponašanja, te utvrđeno postojanje elemenata njihove krivične odgovornosti, saopšteno je iz Ministarstva unutrašnjih poslova Hercegovačko-neretvanskog kantona (HNK).\nIz MUP-a su naveli da je početna informacija o događaju proslijeđena kantonalnom Tužilaštvu.\n„MUP Hercegovačko-neretvanskog kantona najoštrije osuđuje brutalni ispad policijskih službenika koji se dogodio u subotu, 10. aprila, u 23.05 časova, a za koji nema opravdanja“, navedeno je u saopštenju.\nIz MUP-a su ukazali da je riječ o klasičnom primjeru prekoračenja ovlaštenja i policijskog kodeksa, zbog čega se MUP HNK duboko izvinjava cjelokupnoj javnosti, a posebno mladiću prema kojem se postupalo.\n„Ovakvom ponašanju i ovakvim osobama ne može i ne smije biti mjesto među policijskim službenicima“, naglasili su iz kantonalnog MUP-a.\nSinoć se u medijima i na društvenim mrežama proširio snimak sa nadzorne kamere na kojem se vidi da dvojica policajaca pred ulazom jedne zgrade u Mostaru premlaćuju mladića.\nOsoba koja je poslala snimak medijima navela je da se premlaćivanje dogodilo zbog kršenja policijskog časa, koji u Hercegovačko-neretvanskom kantonu počinje u 21.00 čas.


Jeremić: Učešće na izborima u trenutnim uslovima je vređanje inteligencije običnog čoveka | Autonomija\n"Izbori su izrežirani cirkus"\nPredsednik Narodne stranke Vuk Jeremić ocenio je da je učešće na izborima u trenutnim uslovima vređanje inteligencije običnog čoveka.\nJeremić kaže da nova poseta evroparlamentaraca, koji posreduju između vlasti i opozicije, a koji dolaze u četvrtak, neće doneti bitne promene.\nOn je u gostovanju na N1 dodao da veruje predstavnici imaju izuzetno dobre namere da se prevaziđe aktuelna politička kriza u Srbiji, ali da režim nije spreman da napravi neke „supstancijalne“ korake za fer i poštene izbore.\nKomentarišući neke izmene donete kako bi se poboljšali izbori, Jeremić je rekao da je to „samo mrtvo slovo na papiru“, a da su se stvari u suštini pogoršale u nekoliko nedelja, od kako je počelo posredovanje EU.\nKako je istakao, svi koji budu imali u ulogu u „izrežiranom cirkusu koji se zove izbori na proleće“ potpomažu „iluziju legitimiteta ovog poretka koji je davno raskrstio sa demokratijom, vladavinom prava i bazičnim normama savremenog društva i civilizacije“.\nJeremić je naveo da ima informacije da Anđelko Vučić, otac predsednika Srbije Aleksandra Vučića, „jako često odlazi u sedište BIA“.\nUpitao je direktora BIA Bratislava Gašića da li je to istina, „ako dolazi, šta tamo penzioner Anđelko Vučić radi? Po mojim informacijama, preko Bruna Đurana, on naređuje ko i na koji način treba da bude stavljen na kakve mere od strane BIA. To su moje pretpostavke“.\nUpitan o incidentu ispred Skupštine u subotu (lupanje predsednika Dveri Boška Obradovića drškom zastave na vrata parlamenta) kaže to „nije neki naročito briljantan primer strateškog osmišljavanja i planiranja, dogodilo se, nije za hvalu“.\nIstakao je da nije znao za to, a da nije siguran da je za taj plan znao i Boško Obradović.


Pokrenuta inicijativa za opoziv Đukanovića: Pozivajući na sukobe na dan ustoličenja mitropolita prekršio Ustav?\nSocijalistička narodna partija, članica parlamentarne većine, podnela je poslaničkim klubovima inicijativu za opoziv predsednika Crne Gore Mila Ðukanovića, zbog kršenja Ustava, pozivanjem na sukobe, podele i ometanje obavljane službe jedne verske zajednice.\n– Nadam se da neću biti u situaciji da 5. septembra i sam budem na Cetinju, tamo gđe budu Cetinjani i gđe je većinska Crna Gora, gde se brani dostojanstvo države, rekao je tada Ðukanović.\nSNP je inicijativu za opoziv predsednika države dostavio svim poslaničkim klubovima stranaka parlamentrne većine u kojoj navodi da “postoje dovoljni i opravdani razlozi da Skupština pokrene postupak za njegovo razrešenje”.\nU inicijativi se ističe da je ovakvim postupanjem “predsednik Crne Gore izvršio grubu povredu Ustava Crne Gore, koji propisuje da su verske zajednice odvojene od države, kao i da su verske zajednice ravnopravne i slobodne u vršenju verskih obreda i verskih poslova”.\n– Nazivajući protivnike ustoličenja većinskom Crnom Gorom, direktno je izazvao podelu građana na one koji podržavaju i one koji ne podržavaju ustoličenje… Postavlja se pitanje da li je pozivajući na sukobe na dan ustoličenja mitropolita… i najavljivanjem svog prisustva tom događaju na direktan i grub način povredio Ustav. Najavljujući svoje prisustvo na Cetinju na strani onih koji protestuju, navode iz SNP.\nÐukanović je, ukazuju ličnim primerom pozvao građane na protest i ometanje vršenja verskih obreda SPC.\n– Ovo je samo jedan od primera koji karakterišu dugogodišnju praksu da predsednik kroz podelu, izazivanje mržnje, pretnje i poziv na sukobe pokušava da naruši međunacionalne i međuverske odnose unutar države, poručili su iz SNP.\nMilov ministar i bivši direktor policije predvode komite: Đukanovićeve udarne pesnice u prvim redovima (VIDEO)\ncrna gora DPS Milo Đukanović opoziv Ustoličenje Joanikija


Sud odbacio tužbu demokrata protiv Trampa - Sputnjik Srbija\n17:35 24 Oktobar 2020\nSud odbacio tužbu demokrata protiv Trampa\nAmerički Vrhovni sud odbacio je danas tužbu demokrata, koja tvrdi da je predsednik Donald Tramp prekršio ustavne odredbe protiv korupcije u njegovim poslovnim odnosima, javlja Rojters.\nDemokrate su optužile Trampa da je prekršio ustavnu klauzulu o „nagrađivanju“, koja predsednicima zabranjuje da primaju poklone od stranih vlada i domaćih zvaničnika bez odobrenja Kongresa.\nSlučaj je fokusiran na „Tramp internešenel hotel“ u Vašingtonu, koji se nalazi u vlasništvu američkog predsednika.\nHotel se nalazi u blizini Bele kuće, a Tramp ga je otvorio malo pre pobede na izborima 2016. godine. Hotel je postalo glavno mesto za smeštaj i za održavanje događaja za neke strane i državne zvaničnike.\nZa razliku od prethodnih predsednika, Tramp je zadržao vlasništvo nad svojim poslovima i nakon izbora na tu funkciju, zbog čega su ga demokrate optužile da je podložan podmićivanju od strane stranih vlada.\nTramp se takođe suočava sa dve slične optužbe, za koju eksperti tvrde da će najverovatnije biti odbačene, ako sadašnji američki predsednik izgubi na izborima, prenosi Tanjug.\ntužba, Donald Tramp, SAD, Vrhovni sud


Posted on August 10, 2016 August 10, 2016 by Snežana Bilić\nPovodom dopisa opštinskog odbora Srpskog Sabora Zavetnici Lajkovac upućenog predsedniku Opštine Lajkovac (od 27.07.2016.g.), predsednik Opštine pozvao je na razgovor Zavetnike Lajkovca.\nNaime, u dopisu Zavetnici od predsednika Opštine Lajkovac traže da nadležni organi Opštine u što kraćem roku otklone nedostatke i puste u rad fabriku za prečišćavanje otpadnih voda u punom kapacitetu, kako se usled obilnih padavina ne bi ponovilo nedavno izlivanje fekalne kanalizacije u više delova Lajkovca, koje može imati pogubne posledice za zdravlje ljudi i životinja. Takođe, Zavetnici Lajkovca traže da aktuelno rukovodstvo Opštine sankcioniše one koji su vinovnici propusta u vezi sa pomenutom fabrikom za prečišćavanje otpadnih voda, koji su svojom neodgovornošću ozbiljno ugrozili zdravlje i imovinu građana opštine Lajkovac. Zavetnici od predsednika Opštine traže i osnivanje Saveta za borbu protiv korupcije na teritoriji opštine Lajkovac kako bi se konačno utvrdilo kako su trošena sredstva iz opštinskog budžeta na velike i male infrastrukturne projekte od kojih mnogi i nisu u funkciji (pomenuta fabrika, škola u Jabučju i dr.).\nZavetnici Lajkovca odazvali su se pozivu predsednika opštine i na sastanku složili su se da i pored mnogih političkih razlika i pored toga što su Zavetnici vanparlamentarna opzicija vladajućoj većini, treba razgovarati o temama od opšteg intersa.\nPredsednik opštine Lajkovac složio se sa stavom Zavetnika i obećao da će u vrlo kratkom vremenskom periodu Opština ući u postupak nabavke potrebne opreme u cilju osposobljavanja i puštanja u rad fabrike za prečišćavanje otpadnih voda u punom kapacitetu, ali je naveo i da je veliki broj naših sugrađana u kišnu kanalizaciju uvelo fekalni otpad.\nKada je reč o zahtevu za osnivanjem saveta za borbu protiv korupcije predsednik opštine se u načelu složio sa tom inicijativom kao dobrom i rekao da će na nivou svoje političke partije obaviti razgovore na tu temu kao i o opravdanosti osnivanja takvog opštinskog tela.\nNa sastanku, Zavetnici su govorili i o potrebi osnivanja Socijalno ekonomskog saveta koji je bitan segment brige za naše sugrađane koji su u radnom odnosu bilo u javnom ili privatnom sektoru.Predsednik opštine je takođe u tom razgovoru sugerisao da kada je reč o Socijalno ekonomskom savetu to telo postoji na nivou opštine ,ali da se u nekom ranijem periodu nije bavilo pitanjima iz svoje nadležnosti,već je postojalo pro forme. Šta podrazumeva i koja je uloga socijalno ekonomskog saveta sažeto je u sporazumu koji su Zavetnici Lajkovca potpisali sa granskim sindikatom JP Elektroprivrede Srbije ”Nezavisnost”.\nZavetnici Lajkovca predložili su da Opština posreduje kako bi privatni preduzetnici na teritiriji opštine Lajkovac omogućili i pomogli sidikalno organizovanje radnika koji su kod njih zaposleni. Samim tim poslodavac će biti u obavezi da poštuje prava radnika, redovno isplaćuje lični dohodak, poštuje osmočasovno radno vreme i druga osnovna prava radnika.\nNa kraju sastanka, predsednik Opštine Lajkovac obećao je da će vrlo ozbiljno i temeljno razmotriti sve predloge i sve ono što bude u mogućnosti da se i realizuje i ostvariti.\nS naše strane, Srpski Sabor Zavetnici Lajkovac će nastaviti da insistira na svojim predlozima koji jesu deo našeg programa.\nU Lajkovcu dana 10.08.2016.god\n← UPIS PREDŠKOLACA\nUSPEŠNA HUMANITARNA AKCIJA →


Rektor BU: Dan studenata jedan od simbola otpora represiji\nBeta 4. aprila 2022. 16:45\nRektor Univerziteta u Beogradu Vladan Djokić izjavio je danas da je Dan studenata praznik čitave akademske zajednice i Univerziteta u Beogradu, kao i da je taj dan jedan od simbola otpora represiji, kada je 1936. godine mučki ubijen student prava jer je propagirao slobodarske ideje i borio se za demokratiju.\n„Ovaj datum ima simbolični značaj borbe za demokratiju uopšte i demokratiju Univerziteta, zato ga obeležavamo i baštinimo dugi niz godina sa ponosom. Mi kao članovi akademske zajednice mislimo na studente svakog dana, a ne samo danas, i trudimo se da rešimo probleme koje imaju i saslušamo sve njihove inicijative, kako bismo uticali na dobrobit studentske zajednice i čitavog društva“, rekao je Djokić.\nKako se navodi u saopštenju, rektor je sa direktorom Ustanove Studentski centar „Beograd“ Goranom Minićem obišao studentski dom „4. april“, studentsku sobu, čitaonicu, studentski restoran „Voždovac“ kao i sportsku salu, nakon čega je prisustvovao finalnoj fudbalskoj utakmici sportskog takmičenja povodom Dana studenata.\nDan studenata, 4. april, obeležava se u znak sećanja na velike demonstracije u zemlji koje su studenti organizovali 4. aprila 1936. godine u Beogradu, a posebno u znak sećanja na studenta prava Žarka Marinovića koji je pre tačno 86 godina izgubio život u borbi za svoja uverenja i zbog svoje žrtve postao simbol značaja studenata za društvo. Od 1954. godine, 4. april je proglašen za Dan studenata Univerziteta u Beogradu.


Kozmetika - Blic Online\nKim Džong un sa suprugom posetio kozmetičku firmu\nSevernokorejski lider Kim Džong-un odvojio je nešto vremena kako bi, usred konfrontacije sa SAD i njihovim saveznicima, posetio fabriku kozmetike u Pjongjangu, piše BBC.\nGrčka komisija za konkurenciju kaznila je šest kozmetičkih firmi, uključujući američku Este Loder i francuske firme Loreal (L'Oreal) i Kristijan Dior (Christian Dior), na kazne od ukupno oko 19 milina evra zbog dogovaranja o cenama.\nZrenjaninka krala alkohol i skupu kozmetiku\nOsnovno javno tužilaštvo u Zrenjaninu optužilo je G. D. (33) iz tog grada jer je tokom prošle godine krala alkohol i kozmetiku iz nekoliko zrenjaninskih prodavnica istog lanca.\nKrastavac čini čuda, a evo i kako\nKrastavac obično koristimo za salate i sendviče. Međutim, postoji još mnogo načina da se ovo "čudotvorno povrće" iskoristi u svakodnevnom životu, bilo da se radi o poboljšanju zdravlja, kozmetici, pa i kućnim poslovima.\nEvo zašto ženama uvek treba VIŠE NOVCA nego muškarcima\nOsim na hranu i izlaske, gde prednjače mučkarci, žene za sve ostale životne potrebe troše više novca. U većini slučajeva, nije u pitanju hir, već nametnuti standardi života. Život žena u Srbiji je najmanje 600 evra skuplji od onog koji vode muškarci, a evo i zašto...\nPrijateljice spojila ljubav prema prirodnoj kozmetici: U sapune i dezodoranse utkale biljke sa dalekog Mauricijusa\nDarija Todić, Jelena Đilas i Milica Šolaja su 3 dame u čijoj maloj radionici nastaje prirodna, lekovita kozmetika, koja u svom sastavu ima biljke i ulja sa drugog kraja planete.\nSREĆNI DOBITNICI Sedam dama i dvojica Vladimira dobili pakete kozmetike\nPaketi kozmetike juče su obradovali devetoro dobitnika velike "Blicove" nagradne igre širom Srbije, koji su na kuponima omiljenih dnevnih novina pronašli tri ista simbola.\nSREĆNI DOBITNICI "Blicove" nagradne igre\nVećina srećnih dobitnika velike "Blicove" nagradne igre juče je u najčitanijem dnevnom listu pronašla simbole kozmetike te su dobili pakete za ulepšaanje i negu, a letovanje za dvoje u Grčkoj otišlo je dobitniku iz Kaluđerice.\nZAPLENA NA CARINI Kozmetiku švercovao kao alat\nCarinici su 30. januara na graničnom prelazu Vatin zaplenili veću količinu kozmetičkih preparata i lekova, pretpostavlja se velike vrednosti, u boksovima za alat.\nSubotičanka krala kozmetiku, kafu i slatkiše\nPolicija u Subotici uhapsila je J. K. (20) neposredno pošto je izvršila krađu u dve prodavnice u centru grada.\nBugojno: Ukrao kozmetiku i USB iz kineske radnje, pa prodao u kafiću\nPolicija je uhapsila A. Č. (26) iz Bugojna, zbog sumnje da je početkom decembra ukrao kozmetiku i USB u kineskoj prodavnici "Ji xiong" u Bugojnu, a potom ih prodao u kafiću u ovom gradu.\nMirisni SAPUNI kao biznis, LEK i ukras: Prirodnom kozmetikom izlečila ćerku\nMala laboratorija Dubravke Aničić miriše na lavandu, mak i cimet, a sapuni izgledaju poput šarenih kolača.\nZabrana testiranja kozmetike na životinjama i izvan EU\nKozmetički proizvodi testirani na životinjama izvan EU mogu biti zabranjeni, čak i ako je to testiranje sprovedeno radi plasmana na treće tržište, odlučio je danas Evropski sud pravde.\nUhapšene kradljivice kozmetike u Gradišci i Bijeljini\nSve češće se prijavljuju krađe kozmetičkih proizvoda iz prodavnica u RS. Tako je policija juče privela dve osobe, iz Gradiške i iz Bijeljine, osumnjičene za krađe veće količine kozmetike iz marketa.\nTRIKOVI VELIKIH MAJSTORA Ceca otkriva tajnu svoje lepote\nSvetlana Ceca Ražnatović postala je zaštitno lice linije za ulepšavanje "Flormar". Kako je Ceca sinonim za lepotu i negovan izgled, ona u videu otkriva svoje male tajne i trikove kojima se neguje, kao i zašto joj ova kozmetika posebno odgovara.\nNaučnici izumeli DRUGU KOŽU\nNaučnici tvrde da su razvili nevidljivi polimer koji može da se nosi preko kože i na taj način joj daje mlađi izgled, prenosi “Metro”.\nI ONA BI KOD PLASTIČARA Evo šta Nada Macura želi da promeni na licu\nNada Macura, najpoznatija doktorka u Srbiji priznaje da nije zadovoljna svojim izgledom i da bi rado legla na hirurški sto kako bi korigovale pojedine delove na svom licu.\nEvo o čemu pričaju Maja Manojlović i Jelena Kostov\nNa koktelu povodom dolaska revolucionarne švajcarske kozmetike na srpsko tržište okupile su se zvanice iz javnog i kulturnog života naše zemlje, kao i pripadnici diplomatskog kora u želji da podrže privrednu saradnju Srbije i Švajcarske. Iz zemlje koja je sinonim za kvalitet stigli su "Cheyladerm" luksuzni proizvodi.\nKAD SE ZVEZDE "ULEPŠAJU": Htele obrve, dobile "bananice"\nU želji da izgledaju što lepše i atraktivnije, zvezde naše javne scene „sredile“ su se sve popularnijom trajnom šminkom, to jest tetoviranim obrvama, u narodu poznatim kao „bananice“.\nKina snizila carine na uvoz odeće i kozmetike\nKina će od 1. juna prepoloviti carine na uvoz garderobe, kozmetike i drugih proizvoda u okviru nove taktike podsticanja domaće potrošnje i privrednog rasta.\n"Luxol" peti put nude na prodaju\nStečajni upravnik zrenjaninske firme „Luxol“ u stečaju, Milan Nićetin, oglasio je prodaju celokupne pokretne i nepokretne imovine u vlasništvu tog stečajnog dužnika, zajedno sa žigom, licencom i postojećim procedurama proizvodnje.\n„Nevenu“ spasli radnici\nZa kupovinu fabrike kozmetike „Nevena“ u Leskovcu zainteresovano je 10 kompanija i pojedinaca pošto su radnici uz pomoć države pre tri godine obnovili proizvodnju.\nKolektivna tužba protiv "Sefore" zbog diskriminacije\nProtiv američke filijale velikog lanca parfimerija "Sefora" podneta je kolektivna tužba, pošto je kompanija ugasila mnoge Internet naloge klijentkinjama zbog sumnje da kupuju veliku količunu robe radi preprodaje.


Tanjug optužio Raskrikavanje da „falsifikuje“ pa obrisao tvit\nMarija Vučić | 28. feb 2019.\nPrenoseći izjave portparolke EU za spoljne poslove Maje Kocijančič, Tanjug je u ponedeljak u tekstu napisao da je stav EU da „nema balkanskog proleća“ i da „bojkot parlamenta nije prihvatljiv“. Nakon teksta Raskrikavanja sa izjavom Maje Kocijančič da „to nije ono što je ona rekla“, Tanjug je na Tviteru reagovao sa tvrdnjom da „niti je Kocijančič rekla da neće biti balkanskog proleća niti to stoji u Tanjugovom izveštaju“ i optužio Raskrikavanje da „falsifikuje“, i to u dva tvita. Ubrzo su ih, međutim, obrisali.\nTanjugov tekst, u potpunosti baziran na izjavama koje je Kocijančič kao portparolka dala medijima na pres-konferenciji u ponedeljak u Briselu, nosi naslov „EU: Bojkot parlamenta nije prihvatljiv, nema balkanskog proleća“, a u prvoj rečenici se precizira da je to stav EU povodom događaja u Albaniji, Crnoj Gori i Srbiji.\nNe samo da se zasniva na izjavama Maje Kocijančič, već je i čitava oprema teksta u vezi sa pomenutom konferencijom na kojoj je ona, kao portparolka, iznosila zvanične stavove EU, odnosnoFederike Mogerini i Johanesa Hana – na fotografiji je Kocijančič na konferenciji, a kao prilog je dat i deo video snimak sa tog događaja.\nUprkos tome, Tanjug je danas na Tviteru tvrdio da u njihovom tekstu i ne stoji da je Kocijančič to rekla, pa ostaje nejasno kako su onda zaključili da je to stav EU, što tvrde u naslovu.\nReagujući na tekst Raskrikavanja, u dva istovetna tvita su optužili Raskrikavanje da falsifikuje i poručili „OVO je raskrinkavanje“. Tvitovi su, međutim, ubrzo obrisani.\nNovinari Raskrikavanja su sa snimaka konferencije na koju se poziva agencija utvrdili da niti je Kocijančič izgovorila to što Tanjug interpretira kao zvanični stav EU, niti se iz konteksta njenih odgovora tako nešto može zaključiti.\nKocijančič je za Raskrikavanje to i potvrdila navodeći da nije izjavila da „nema balkanskog proleća“ i da je „bojkot parlamenta neprihvatljiv za EU“, i pojasnila stavove EU: da su mirni protesti osnovno pravo u demokratiji, da vlast i opozicija treba da vrate debatu u parlament i da u Srbiji postoji kriza parlamentarizma koju treba hitno rešiti.\nTanjug „borac“ protiv lažnih vesti\nPrema analizi Raskrikavanja, Tanjug je jedan od najčešćih generatora lažnih vesti koje dalje završavaju u brojnim domaćim medijima, pretplatnicima njihovih servisa.\nTako je, između ostalog, njihov netačni citat Bakira Izetbegovića da će „BiH priznati Kosovo“uzburkao domaće medije i izazvao diplomatske trzavice u regionu, pisali su i da je Vučić dobio orden od Putina davno pre nego što ga je dobio, izvestili su šta je Zorana Mihajlović izjavila u poseti Nišu u momentu kada ona još nije ni stigla u Niš, lažno tvrdili da je Poreska uprava najbolja u Evropi, branili Anu Brnabić od stranih novinara i manipulisali Vučićevim izjavama Njujork Tajmsukako bi ga predstavili u što pozitivnijem svetlu.\nSa Tvitera su uklonili i svoj tvit da je FIFA kaznila FSS zbog transparenta navijača, koji su ilustrovali fotografijom na kojoj se vidi da sin predsednika Vučića, Danilo, navija sa članovima ekipe ubijenog kriminalca Aleksandra Stankovića zvanog Sale Mutavi.\nSvoju naklonost režimu iskazivali su i selektivnim prenošenjem stranih izveštaja, poput izveštaja EK o stanju slobode medija i demokratije u Srbiji, gde su isticali samo pozitivne ocene, a prikrivali ili ublažavali negativne.\nIstovremeno, agencija se predstavlja kao borac protiv lažnih vesti – decembra 2018. godine Tanjug je potpisao Rezoluciju o borbi protiv lažnih vesti, zajedno sa još 11 nacionalnih novinskih agencija iz regiona i istočne Evrope.\nMeđu ciljevima na kojima treba da radi i Tanjug, rezolucija definiše smanjenje uticaja lažnih vesti na lokalne, nacionalne i međunarodne zajednice, podizanje svesti među medijskim profesionalcima o opasnostima od lažnih vesti, kao i obučavanje novinara da ih sami identifikuju i izbegavaju.\nDržavni podsticaji lažnim vestima\nIako je 2015. godine ugašen odlukom Vlade Srbije, Tanjug nastavlja da postoji nejasnog statusa i dobija novac poreskih obveznika. Kako je septembra prošle godine pisao Centar za istraživačko novinarstvo Srbije, Tanjugu je od 31. oktobra 2015. godine (kada je trebalo da bude ugašen) do 15. juna 2018. godine isplaćeno više od 117,6 miliona dinara državnog novca.\nCINS podseća i da su institucije tokom 2016. i 2017. godine isplaćivale Tanjugu novac u javnim nabavkama sprovedenim kroz pregovarački postupak bez javnog poziva, odnosno nabavkama u kojima se pregovaralo samo sa Tanjugom.\nNećemo žuriti sa Tanjugom\nPokušaj „ućutkivanja“ Tanjuga napadima sa IP adresa u Srbiji\nRužić: I za medije važe zakoni tržišta, u Tirani-„nehigijenski\n← RTV Kim: Radimo za publiku\nKompanija „Novosti“ nije više u blokadi →


Vesti online / Vesti / Ekonomija / Kraj "rata": Ovo od Rusije nismo očekivali\nSada je taj iznos do 105,7 milijardi dolara, navodi se u dokumentima američkog Ministarstva finansija. Ruski portfolio američkih državnih obveznica raste drugi mesec zaredom. U septembru je iznosio 103,9 milijardi dolara, dok je se u oktobru povećao do 105 milijardi dolara.\nRuske investicije u američke vrednosne papire porasle su u novembru 2017. godine za 22 procenta, sa 86,6 milijardi dolara. Rusija se nalazi na 15. mestu na spisku vlasnika američkog duga. Na prvom mestu je Kina, sa uloženih 1.177 milijardi dolara. Na drugom mestu se nalazi Japan, sa 1.084 milijarde dolara. Na trećem mestu je Irska sa 328,7 milijardi dolara.\nRojters je u junu 2017. godine javio da Federalne rezerve SAD snabdevaju američke vlasti poverljivim informacijama o sredstvima inostranih centralnih banaka, uključujući i rusku Centralnu banku.\nOdmah nakon što je Vašington uveo personalne sankcije ruskim biznismenima u martu 2004. godine Rusija je povukla 115 milijardi dolara iz Federalne rezervne banke.


21.02.2018 16:16 | Srna\nSarajevo - General-major Oružanih snaga BiH Dragan Vuković izjavio je Srni da nikada nije prisustvovao niti jednom sastanku u vezi sa organizovanjem Nato vježbe na Manjači kod Banjaluke, kao i da nikada nije vidio akte u kojima se pominje eventualno korištenje osiromašenog uranijuma u ovoj vježbi.\n"Postoje jasne procedure kako i na koji način se organizuje i odobrava bilo koja vježba u BiH, za šta je potrebna saglasnost Savjeta ministara i Predsjedništva BiH", naglasio je general Vuković.\nGeneral je demantovao tvrdnje pojedinih medija koji su objavili da je i on prisustovao sastanku na kome je razgovarano o upotrebi osiromašenog uranijuma, naglašavajući da je riječ o "neviđenim lažima iznesenim protiv njega".\nVuković je istakao da ni na kakvom sastanku sa američkim generalom i kolegama nije bio, niti je prisustvovao bilo kakvom sastanku na kome se raspravljalo o temi upotrebe osiromašenog uranijuma, kao i da nije za bilo šta "nagrađen od Amerikanaca", kako se to tvrdi u tekstu.\n"Mislim da je ovo jedna vrsta udara na mene i moju porodicu lično, jer kao čovjek, profesionalac, general, Srbin i građanin BiH apsolutno nikada ne bih dozvolio, niti učestvovao u nekoj raspravi o upotrebi uranijuma ili bilo kojeg drugog zabranjenog sredstva na teritoriji Republike Srpske i BiH, a ubijeđen sam da nijedan pripadnik Oružanih snaga i Ministarstva odbrane BiH tako nešto ne bi dozvolio", naglasio je on.\nOn je ponovio da totalna laž upotreba njegovog imena u cijelom ovom procesu u vezi sa NATO vježbom.\nPortala "Dnevnik.ba" objavio je juče da su na sastanku u vezi sa održavanjem NATO vježbe tokom koje bi se koristila municija sa osiromašenim uranijumom prisustvovali i srpski generali iz Oružanih snaga BiH Mirko Tepšić i Dragan Vuković, zamjenik ministra odbrane BiH Boris Jerinić i savjetnik srpskog člana Predsjedništva BiH Zoran Đerić.


Kon: Listu prioriteta za vakcinaciju pravi Nacionalni komitet za imunizaciju sa Batutom | Insajder\nKon: Listu prioriteta za vakcinaciju pravi Nacionalni komitet za imunizaciju sa Batutom\nEpidemiolog Predrag Kon izjavio je danas da je broj novozaraženih u Srbiji počeo da pada, ali da će se smanjeni pritisak na bolnice osetiti tek za desetak dana. To, dodao je, ne sme da dovede do opuštanja građana. Kada su je pitanju zabrana kretanja tokom praznika, on je rekao da je takva mera još u razmatranju.\n"I dalje imamo više prijema nego otpusta iz bolnica. Naše bolnice se nalaze u vrlo ozbiljnoj situaciji", rekao je Kon za RTS, dodajući da će posledice prijema doći za desetak dana, odnosno da se tek tada može očekivati pad broja pacijenata koji zahtevaju hospitalizaciju.\nNa pitanje da li će biti zabrane kretanja tokom Nove godine i Božića, epidemiolog odgovara da ćemo videti i da se to još uvek razmatra.\nIpak, ponovio je da nije realno očekivati da će se Nova godina dočekivati kao da se ništa ne dešava.\nKon ističe da će vakcina biti prekretnica i da se sistem ozbiljno priprema za imunizaciju.\n"U našem sistemu je jasno definisan način rada. Nacionalni komitet za imunizaciju sa Batutom pravi listu prioriteta za imunizaciju", rekao je Kon ističući da neće stići sva količina vakcine odjednom.\n"U početku stići će samo kapljice u odnosu na stvarne potreba, a to će se polako povećavati", rekao je Kon.\nNaglasio je da Agencija za lekove predstavlja vlast u ovoj oblasti u zemlji i da ona odobrava vakcine, ponavljajući da nijedna vakcina nema prednost, odnosno da jedinu prednost može da ima ona koja stigne prva i dobije registraciju i odobrenje.\nPonovio je da će prioriteti u vakcinaciji biti oni koji su neprestano u kontaktu sa virusom, poput zdravstvenih radnika i zaposlenih u socijalnim ustanovama.\n"Nakon toga najrizičnije grupe, pa vojska i policija iz potpuno drugih razloga", rekao je Kon.\nNa pitanje da li će se građani vakcinisati sa dve doze vakcine, Kon je rekao da to zavisi od proizvođača i da je za očekivati da to budu dve doze.\nIstakao je da je prema procenama posle prva dva talasa 20,7 odsto građana steklo imunitet.


Za Evropu važe pasoši izdati nakon 15.oktobra 2009. godine – Radio Feral\nSvi pasoši koji su izdati od 15. oktobra 2009. godine su biometrijski i s njima ć bez viza biti moguće putovati u zemlje Šengen zone kada o tome bude donese konačna odluka, saopćila je Agencija za identifikacione dokumente, evidenciju i razmjenu podataka BiH (IDDEEA), prenijela je Onasa. Istaknuto je da biometrijski pasoš BiH na koricama ima odgovarajuć u oznaku za biometrijski dokument, grb i natpis BiH i dva reda zvjezdica.\n– Pasoši koji su izdati prije 15. oktobra 2009. godine nisu biometrijski. Oni važe do datuma koji se nalazi u pasoškom dokumentu, ali se s njima neće moći putovati u zemlje Šengen zone bez vize kada bude donesena konačna odluka EU – kaže se u saopćenju.\n← Euro 2012: Reprezentacija BiH remizirala sa Albanijom\nRezultati kvalifikacija za Euro 2012 →


Vesti online / Vesti / Ekonomija / Da li je Soroš ovog puta preterao?\nKako je rekao, te kompanije su postale previše moćne i trebalo bi oduzeti im tu moć.\nDok igraju na kartu inovativnosti, one privlače korisnike manipulišući njihovom pažnjom i namerno stvaraju zavisnost od njihovih usluga, napisao je Soroš.\nPrema njegovim rečima, te kompanije profitiraju time što korisnici ostanu na svojim veb stranicama u dužem vremenskom periodu. Zbog veličine kompanije, provajderi sadržaja moraju da "prihvate sve termine koji su ponuđeni", ali to samo ide na ruku Fejsbuku i Guglu da postanu profitabilniji.\n"Zaista, izuzetna profitabilnost ovih kompanija je u velikoj meri posledica njihovog izbegavanja odgovornosti i plaćanja za sadržaj na platformama. Kompanije tvrde da jednostavno distribuiraju informacije, ali činjenica da su i distributeri u monopolu", istakao je Soroš.\nSoroš opet nešto muti: Svi grabe ove akcije, on beži\nOn je dodao da dok Fejsbuk i Gugl rastu, žele da povežu više usluga koje će da ponude potrošačima.\nOni "eksploatišu podatke koje kontrolišu" i koriste "diskriminatorske cene" kako bi to učinili, objasnio je Soroš.\n"Postoji sličnost između internet platformi i kompanija za igre na sreću. Kazina su razvila tehnike za povezivanje kupaca do te mere da se kockaju sve što imaju, čak i novac koji nemaju", zaključuje američki milijarder.\nEKONOMIJA Soroš opet nešto muti: Svi grabe ove akcije, on beži\nEKONOMIJA Soroš opet mrsi konce, izazavao haos u ECB\nSVET Društvene mreže su pretnja: Poslednji šoping Džordža Sorosa potvrdio povlačenje iz Fejsbuka


LDP Vojvodine: Formirati Vojvođanski politički front\nLiberalnodemokratska partija (LDP) Vojvodine pozvala je danas na formiranje Vojvođanskog političkog fronta i podržala najavljene protestne šetnje i marševe za promenu položaja te pokrajne.\n"Nedopustivo je da Vojvodina nema političku snagu koja bi se poštovala u Srbiji i u svetu, da moljaka u predsoblju Skupštine ili Vlade Srbije da joj se kao prosjaku udeli, ukoliko se uopšte po neko smiluje da uvaži vojvođanske zahteve, jer Vojvodina osprava zatire od desničara i centralista", navodi se u saopštenju.\nU saopštenju LDP Vojvodine koje je potpisao potpredsednik stranke Dušan Mijić, dodaje se da se ta stranka zalaže za formiranje Vojvođanskog političkog fronta koji bi okupio stranke i nevladine organizacije koje se zalažu za promenu položaja Vojvodine.\n"Zbog toga je borba za potpuno drugačiji položaj Vojvodine u novom ustavu moguća samo zajedničkim zalaganjem za Vojvodinu i njen novi osnovni zakon, kojim bi u složenoj državi imala ustavnu autonomiju", piše u saopštenju.\nMijić je naveo i da LDP podržava "Šetnju za Vojvodinu", koju su za 5. oktobar najavili Vojvođanski klub i Vojvođanska partija, kao i "Marš za Vojvodinu", za koji se zalaže organizacija Mlada Vojvodina i ocenio da su Vojvodini potrebni "i pamet i snaga, ali pre svega jedinstvo u borbi".\n"Podržavamo svaku političku akciju kojom se aktuelizuje pitanje Vojvodine sa željom da se međusobne političke optužbe u Vojvodini prenesu na međusobnu političku podršku ka zajedničkom cilju", navodi se u saopštenju za javnost.


Na putevima u Srbiji godišnje pogine 50 traktorista | M novine Sremski informativni portal\nM novine Sremski informativni portal > Društvo > Na putevima u Srbiji godišnje pogine 50 traktorista\nU poslednjih deset godina na teritoriji Grada Sremska Mitrovica poginulo je šest vozača traktora, osam njih je teže povređeno, a 25 traktorista je lakše povređeno u saobraćajnim nesrećama. Ove podatke su na tribini koja je u utorak, 20. juna održana u Martincima, izneli predstavnici Saveta za bezbednost saobraćaja Grada Sremska Mitrovica.\nPrema rečima vršioca dužnosti načelnika Gradske uprave za saobraćaj, komunalne i inspekcijske poslove Miroslava Jovanovića poljoprivrednicima je na tribini objašnjeno kako pravilno da rukuju traktorima i poljoprivrednim mašinama, kao i kakve su posledice saobraćajnih nezgoda u kojima su učestvovali traktoristi.\n– Grad Sremska Mitrovica je izradio Strategiju bezbednosti saobraćaja na putevima Grada za narednih pet godina, tako da će ovakve vrste kampanja biti učestale jer se kroz njih podiže svest vozača traktora i poljoprivrednih mašina, sa krajnjim ciljem da se smanji broj saobraćajnih nezgoda – rekao je načelnik Jovanović.\nMićo Oljača sa Poljoprivrednog fakulteta u Zemunu i Instituta za poljoprivrednu tehniku navodi da su problemi u srpskoj poljoprivredi veliki.\n– Na putevima je dosta starih mašina, kojima rukuju priučeni ljudi. U razvijenim zapadnim zemljama edukaciji se poklanja mnogo pažnje, za razliku od naše države. Nesreće u kojima učestvuju traktoristi u Srbiji su veoma česte. Poslednjih 25 godine prosečno godišnje pogine 50 ljudi samo na traktorima, to je strašan podatak, dok 150 traktorista godišnje od posledica saobraćajne nezgode ostanu invalidi. Potrebne su nam edukacije, da se građani upoznaju, pogotovo sa novim mašinama. Svako ko je ušao u nov traktor, to je kao svemirski brod, zato je edukacija neophodna. U Americi na primer kada kupite kombajn ne možete da ga vozite dok ne završite sedmodnevni kurs njegove osnovne upotrebe, održavanja, bezbednosti. Ne vrede pare, prvo obuka, pa onda kombajn – navodi profesor Mićo Oljača.\nPored Martinaca, prošle nedelje slična tribina održana je i u Salašu Noćajskom. Organizatori ovih aktivnosti su Savet za bezbednost saobraćaja, Agencija za ruralni razvoj Grada sremska Mitrovica i Centar za zaštitu i bezbednost Novi Banovci.\nTagovi: bezbednost traktorista, martinci, načelnik miroslav jovanović, salaš noćajski


Građani BiH imaju problem sa predatorskom državom, koja sve uzima sebi\nIako pojedini parlamentarci već godinama pokušavaju izdejstvovati izmjene i dopune Zakona o PDV-u u BiH i uvesti diferencijalnu stopu PDV-a, to se još nije dogodilo.\nBosna i Hercegovina, pored Kosova i Danske je jedna od rijetkih zemalja koja ima jedinstvenu PDV stopu.\nU Bosni i Hercegovini se sa 17 posto oporezuje mlijeko, hljeb, dječja hrana, knjige, luksuz poput skupih automobila, vikendica, stanova, putovanja, iako je, prema podacima ekonomista svaki peti građanin u BiH siromašan.\nParlamentarci i ekonomski analitičari različito vide ovaj problem. Mada i među parlamentarcima ima ekonomskih stručnjaka nisu na istom “levelu” kada je riječ o diferenciranoj PDV stopi.\nAner Žuljević, delegat SDP BiH u Domu naroda FBiH i doktor ekonomskih nauka za “Una TV Portal” ističe da i oni koji imaju i oni koji nemaju isto plaćaju, ali je problem to što oni koji nemaju najveći dio PDV-a plate za hranu i osnovne potrebe, a onaj koji ima i za luksuz plaća 17 posto.\nTvrdi da građani BiH imaju problem s “predatorskom državom” koja stalno forsira sistem koji isključivo njoj obezbjeđuje finansijsku sigurnost.\n“Ne vjerujem u njihova objašnjenja zbog kojih svake godine u državnom Predstavničkom domu, obore prijedlog za diferencijaciju PDV stope, kako se radi o nečemu što oni tehnički ne mogu ispratiti, i što bi značilo eroziju i manje prihode. Ustvari oni cijelo vrijeme govore, država je nesposobna da pomogne smanjenje socijalnog raslojavanja društva kroz poreznu politiku jer nije u stanju kontrolisati više stopa poreza. To je njihovo obrazloženje i oni smatraju da je ova stopa nešto što država može iskontrolisati, a ova druga socijalna dimenzija za njih nije važna, iako je ona najbitnija u poreskom sistemu”, tvrdi Žuljević.\nKaže da ne prihvata to obrazloženje jer je isključivo političko, i s namjerom da se zadrži ovaj prihodovni kapacitet politike koja voli da dijeli pare u ovoj zemlji na pogrešan način.\n“Mi imamo kapacitet, radi se o softverskoj promjeni, radi se o nečemu što se može bezbolno napraviti i praktično napraviti da se stavi nulta stopa na lijekove i dječju hranu i na taj način bi država omogućila smanjenje cijene, imala manje prihode od toga, ali što ne bi ugrozilo sistem. Pristalica sam više stopa PDV-a, pogotovo u našoj zemlji koja je toliko socijalno raslojena i praktično PDV bi bio socijalno pravedniji kada bi imao više stopa, nismo mi ništa pametniji, većina zemalja je to uvela upravo iz tog razloga”, tvrdi Žuljević.\n> KO SDP Srednjobosanskog kantona najoštrije osuđuje skrnavljenje šehidskih mezara u Travniku


VojvodinaCafe - Počelo rasklapanje montažno-demontažnog mosta\nVest objavljena: 12.03.2019 20:25\nOvo uklanjanje kasni u odnosu na prvobitne najave da će ceo posao biti urađen do marta, ali je i dalje u okvirnom roku. Naime, u decembru je za 021.rs direktorka projekta izgradnje novog železničko-drumskog mosta Anita Dimovski navela da bi do septembra 2019. sve trebalo da bude gotovo, računajući i radove na pristupnim saobraćajnicama. Uređenje pristupnih puteva ne može da se uradi dok se ne ukloni stari most.\nMost koji se uklanja je 30. maja 2000. godine otvorio tadašnji predsednik Jugoslavije Slobodan Milošević i dao mu ime po nekadašnjem predsedniku Izvršnog veća Vojvodine, koji je ubijen nekoliko nedelja ranije. Most je trebalo da služi samo četiri godine, ali je na kraju opstao 18 godina uz nekoliko popravki. Inače, ovaj most je bio specifičan po tome što je u njega udarilo više brodova nego u bilo koji drugi u Novom Sadu.


BURNA NOĆ U BEOGRADU: Sedam osoba povređeno u saobraćajnim nesrećama, deca od 15 godina u alkoholisanom stanju! | Happy BSC portal\nBURNA NOĆ U BEOGRADU: Sedam osoba povređeno u saobraćajnim nesrećama, deca od 15 godina u alkoholisanom stanju!\nSedam osoba je lakše povređeno u sedam saobraćajnih nezgoda prethodne noći u Beogradu, a bilo je i slučajeva alkoholisanih osoba među kojima su bila deca uzrasta 15 i 16 godina, rekla je Tanjugu portparol Hitne pomoći Nada Macura.\nU 20.38 sati na uglu Bulevara Nikole Tesle i Brankove ulice povređena je 33-godišnja ženska osoba, koja je potom prevezena u Urgentni centar, a u istu ustanovu prebačen je i 36-godišnji muškarac koji je povrede zadobio u saobraćajnoj nezgodi u Severnom bulevaru u 21.33 sati.\nU Brankovoj ulici kod broja 18 u 22.08 sati povređena je 26-godišnja ženska osoba, koja je posle ukazane pomoći odbila dalji transport, a u Belaričkoj ulici kod broja 61 u 22.11 sati povređen je 18-godišnji muškarac koji je potom prevezen u Urgentni centar.\nNa Zrenjaninskom putu u 00.17 sati povređen je 21-godišnji muškarac, koji je takođe prevezen u Urgentni centar, dok je u 01.43 sati na uglu Galvne ulice i Avijatičarskog trga u Zemunu povređena 36-godišnja ženska osoba, koja je prevezena u KBC Bežanijska kosa.


EU odobrile nove sankcije protiv Rusije | Herceg Televizija Trebinje\nEU odobrile nove sankcije protiv Rusije\nČlanice EU večeras su odobrile nove sankcije protiv Rusije, uključujući embargo na uvoz uglja, saopšteno je iz francuskog predsjedništva EU.\n- Paket sankcija je značajan i proširuje postojeće kaznene mjere protiv Rusije na nove sektore i oligarhe - navodi se u saopštenju francuskog predsjedništva EU.\nSporazum o sankcijama ostvaren je na sastanku ambasadora EU i stupiće na snagu sutra nakon izlaska u Službenom glasnika evropskog bloka.\nAnalitičari navode da ovaj potez Brisela ukazuje na odlučnost Brisela da djeluje protiv Kremlja ali da ima malu težinu, sem moralne, jer članice EU moraju da budu jednoglasne u uvođenju sličnih zabrana.\nEvropski komesar Ursula fon der Lajen istakla je da će uskoro, ako ne gas, onda nafta biti na listi sankcija.\nSankcije EU koje su odobrene večeras obuhvataju i zamrzavanje sredstava nekoliko ruskih banaka, produženje zabrane izvoza oružja i druge vrste izvoza u vrijednosti od oko deset milijardi evra.


EURAXESS SRBIJAPočetna stranaŠta je EURAXESS ?Šta je mobilnost ?Mobilnost u EUDogađajiUslužni centriPartneri CentraAktuelni FP7 poziviO namaVesti i saopštenjaNewsletterKontakt\nDobrodošli na nacionalni EURAXESS portal\nEURAXESS portal je jedinstveni web servis koji omogućava pristup potpunim i ažurnim informacijama i uslugama, namenjenim istraživačima iz Evrope i van nje, koji žele da započnu ili nastave svoju naučnu karijeru u Evropskim istraživačkim institucijama.\nKao deo široke Evropske inicijative u kojoj učestvuje 35 zemalja, nacionalna EURAXESS mreža stoji na raspolaganju domaćim i stranim mobilnim istraživačima, tako što pruža usluge dostavljanja širokog dijapazona informacija putem ovog portala, neophodnih za razvoj naučne karijere u Evropskom istraživačkom prostoru, ali i neposredne pomoći u konkretnim slučajevima.\nBriga o deci/Škole\nInfo o zemlji/gradu\nPretražite EURAXESS bazu podataka sa konkursima za istraživačke poslove u Evropi.\nUkoliko želite da primate redovne informacije o aktivnostima nacionalne EURAXESS mreže, unesite svoju email adresu i kliknite da dugme POŠALJI.\nSER-MORE projekat i nacionalna EURAXESS mreža, nakon tri godine radaPromo film: Vaš vodič kroz mobilnost istraživača u EvropiHorizon 2020 - Novo ime za sledeći okvir finansiranja istraživanja i inovacija u EvropiKakvo je stanje istraživanja i inovacija u Evropi ?Najavljena izrada Izveštaja o istraživačima114644 visitors


Đorđević: Ustav Srbije je fasadni | Autonomija\nPolitička volja se ne sprovodi u institucijama nego mimo njih\nProfesorica prava Ljubica Đorđević izjavila je večeras da Srbija ima dugačku tradiciju “fasadne ustavnosti” i ocenila da je i aktuelni Ustav zapravo fasadni.\n“Ništa neće vredeti ni ako u skorijoj budućnosti dobijemo dobar tekst ustava, ukoliko će nam on služiti samo da ga uokvirimo i pokazujemo ga međunarodnoj zajednici, a istovremeno ga ne poštujemo”, kazala je Ljubica Đorđević na tribini na Fakultetu za evropske pravno-političke studije u Novom Sadu.\nProfesorica ustavnog prava Marijana Pajvančić kazala je da će ustav Srbije morati da se menja i dodala da, za razliku od prethodnog, novi ustav mora da bude donet uz široku javnu debate.\nOna je podsetila da je aktuelni ustav donet uz kršenje procedura i uz cinjenicu da ga ni građani ni poslanici nisu videli pre nego što je usvojen.\nTribina je organizovana uz podršku nemačke Fondacije Konrad Adenauer.


MINISTARSTVO ODBRANE RUSIJE: Pentagon nastavlja da obmanjuje svetsku javnost - Nova Borba\nMINISTARSTVO ODBRANE RUSIJE: Pentagon nastavlja da obmanjuje svetsku javnost\nSaopštenja Pentagona i izjave američkog lidera su u najmanju ruku kontradiktorne.\nNakon što je američki predsednik Donald Tramp objavio da je teroristička organizacija Islamska država uništena, želja Pentagona da u Siriji ostane do pobede nad terorizmom deluje kao obmana celokupne svetske javnosti, izjavio je zvanični predstavnik Ministarstva odbrane Rusije Igor Konašenkov.\nKako je ocenio, saopštenja Pentagona i izjava američkog lidera su kontradiktorne pogotovu što, kako dodaje, više ne postoji nikakav osnov za to da američka vojska ostane na teritoriji Sirije, prenosi Glas Moskve.\n„To što Pentagon izmišlja vezano za povlačenje ruske vojske iz Sirije pokazuje ne samo loše skrivenu želju Amerike da Rusije tamo nema, već i otvoreno nepoznavanje situacije u zemlji“, rekao je.\nGlavni problem neupućenosti Pentagona, kako dodaje, jeste taj što američki mediji ne prenose informaciju o tome kako se ruska avijacija, doktori, demineri i vojna tehnika vraćaju na teritoriju Rusije.\n„Taj problem bi Pentagon lako mogao da reši, samo da na televizorima puste neki ruski ili evropski program“, zaključio je.


Konferencija se fokusira na vodeće teme u industriji biomase, sirovina iz uzgoja, berbe, tehnologije skladištenja, konverzije, projektnog finansiranja i regulatornih pravila. Srbija je poznata po svom visokom potencijalu za korišćenje obnovljivih izvora energije, posebno biomase.\nTarget grupe događaja su:\nInvestitori, kompanije, operatori daljinskih mreža za grejanje na biomasu, komunalno, proizvođači opreme za gasifikaciju biomase, firme za komercijalna poslovanja, drvna industrija, zainteresovani za alternativnu energiju, planeri, nauka i istraživanje itd.\nOpis i svrha događaja:\nKao prva konferencija takve vrste u Srbiji, Međunarodna konferencija o biomasi/bioenergiji na RENEXPO® Western Balkans sajmu će se fokusirati na predstavljanje zakonskog okvira, konkretne primere korišćenja biomase kao i investicione mogućnosti za biomasu u Srbiji.\nMožete pogledati listu predavača u celosti kao i ceo program na sledećem linku:


Svetska banka, Evropska banka za obnovu i razvoj i Energetska zajednica pozvale su Srbiju da ne odlaže primenu i da ne menja Zakon o korišćenju obnovljivih izvora energije i istakli njegovu važnost za postizanje zelene tranzicije energetskog sektora u zemlji.\nPosle saznanja da su Elektroprivreda Srbije (EPS) i Elektromreža Srbije (EMS), uz podršku Agencije za energetiku Republike Srbije (AERS), poslale dopis Ministarstvu rudarstva i energetike u kojem traže izmene više članova Zakona i odlaganje njegove primene, tri međunarodne organizacije su poslale pismo premijerki Ani Brnabić i ministarki Zorani Mahajlović.\n“Bojimo se da bi se prihvatanje zahteva za odlaganje primene ili izmene Zakona, pažljivo izrađenog i dobro izbalansiranog zakona, moglo shvatiti kao odbacivanje ostvarenih dostignuća i izazvati pad poverenja investitora u srpski sektor obnovljive energije”, navodi se u pismu u koje je EURACTIV imao uvid.\nEPS i EMS su u dopisu prošlog decembra ukazali na probleme koje bi prenosnom sistemu izazvalo priključenje velikog broja solarnih elektrana i vetroparkova, tvrdeći da će to ugroziti stabilnost elektroenergetskog sistema i dovesti do velikih troškova koje će platiti dve kompanije, ali i građani i firme kroz poskupljenje električne energije.\nZakon o OIE je bio važan za otvaranje klastera 4 (Zelena agenda i održiva povezanost), a ministarka je izjavila da stopiranje tog zakona znači i stopiranje investicija i da su promene u energetskom sistemu neizbežne, uprkos otporu i opstrukcijama.\n“Srbija mora u energetsku tranziciju, napuštanje uglja i gašenje TE”\nSvetska banka, EBRD i Energetska zajednica navele su u pismu da se novim pravnim okvirom za obnovljive izvore energije dugoročne administrativno određivane fid-in tarife zamenjuju fleksibilnin režimom zasnovanim na tržištu. Time se, dodaje se, obezbeđuje osnova za povećanje udela obnovljive energije po nižim, konkurentnim cenama.\nPovećanje udela obnovljive energije proizvedene u zemlji, dodaje se u pismu, učiniće elektroenergetski sistem održivijim, smanjiti zagađenje i pomoći u borbi protiv klimatskih promena.\n“Zakon o OIE postavlja zakonodavnu osnovu za povećanje obnovljive energije u Srbiji i stoga je ključan za postizanje zelene tranzicije energetskog sektora u zemlji”, navodi se u pismu i dodaje da je prirodno da u procesu izrade podzakonskih akata potrebnih za primenu novog zakona različite strane imaju različite interese koje treba pomiriti.\nebrd/energetika/obnovljivi izvori/OIE/Srbija/svetska banka\nMinistarka se opet brani: Da sam ĆUTALA, ne bi me NAPADALI\nVučićeva “patka”: Zagrebački ekonomista izračunao kada će Srbija PRESTIĆI Hrvats...


Italija: Mario Monti odmerava ponude\nMario Monti, izjavio je da bi razmislio o ponudi da ponovo upravlja zemljom, ali da se neće kandidovati na izborima u februaru\nVršilac dužnosti predsednika Italijanske vlade, Mario Monti, izjavio je da bi razmislio o ponudi da ponovo upravlja zemljom, ali da se neće kandidovati na izborima u februaru. On je na današnjoj konferenciji za novinare rekao da bi razmislio u slučaju da jedna ili više političkih snaga u zemlji podrže njegov program i zatraže da ponovo bude premijer.\nIpak, odbacio je pozive centrističkih partija da se kandiduje na izborima, rekavši da nema naklonost prema „ličnim“ partijama. Monti je objavio da podnosi ostavku u petak, kada je Partija slobode Silvija Berluskonija uskratila podršku vladi, što je dovelo do raspisivanja prevremenih izbora.\nMonti će do izbora biti na čelu prelazne vlade. On je ekonomista i bivši evropski komesar, a na čelo Italijanske vlade je došao novembra prošle godine. On je sa svojim Kabinetom sproveo oštre mere štednje u vidu smanjenja troškova i povećanja poreza, sa ciljem da Italija stekne veće „poverenje“ stranih investitora i postane ekonomski privlačnija.\nBerluskoni, koji je tri mandata bio na čelu Italijanske vlade, najavljuje kampanju na platformi smanjenja štednje i poreza i otvaranja novih radnih mesta. Njegova partija optužuje Montijevu vladu da sprovodi previše „germanocentričnu“ politiku.\nAnkete pokazuju da Berluskoni zaostaje za umereno levičarskom alijansom, koju predvodi Per Luiđi Bersani, koja podržava Montijev ekonomski program, ali takođe obećava da će smanjiti ekonomski pritisak na najsiromašnije slojeve društva.


Portal Sarajevo-RS.com - Proslava 25. godišnjice RTRS u Banjaluci\nProslava 25. godišnjice RTRS u Banjaluci\nsreda, 19 april 2017 16:30\nRadio-televizija Republike Srpske danas obilježava 25. godina postojanja ovog javnog servisa i jedinog u Republici Srpskoj. Da se radi o najmodernijem javnom servisu u BiH to je potvrdio i generalni direktor RTRS Draško Milinović.\n"Izražavam zahvalnost institucijama Republike Srpske koje su sve ove godine bile uz RTRS i pružale nam ogromnu podršku", rekao je na svečanom prijemu Milinović.\n"Mogu sa zadovoljstvom da istaknem da imamo i naveću gledanost i nabolje rezultate", rekao je Milinović i još jednom izrazio zahvalnost Vladi Srpske na podršci i pomoći u opremanju RTV Doma.\n"Nastavićemo profesionalno da radimo i da promovišemo sve što je dobro u Republici Srpskoj", istako je generalni direktor RTRS.\nPredsjednik Republike Srpske Milorad Dodik, obraćajući se prisutnima na svečanom prijemu, čestitao je 25. godišnjicu postojanja i rada Televizije Republike Srpske.\nČestitku je uputio menadžmentu Јavnog servisa Srpske, zaposlenim radnicima, svima onima koji su stvarali Televiziju Republike Srpske, utkali svoje živote u nju, ali i građanima Srpske.\nDodik je istakao da Televizija Republike Srpske kao dio Јavnog servisa predstavlja mjesto za rad i dokazivanje mladih i obrazovanih ljudi, da se pokažu i dokažu na medijskom prostoru u Republici Srpskoj.\nPredsjednik Srpske je naglasio da je RTRS jednako Republika Srpska i da Republika Srpska jeste RTRS.\nTakođe je podsjetio da je RTRS prošao težak period rada i razvitka u proteklih 25 godina. Kao ono što ga posebno čini srećnim i ponosnim, Dodik je istakao izgradnju nove i moderne zgrade Јavnog RTV servisa, koju je uporedio sa mnogo većim medijskim centrima u regionu.\nPosebnu zahvalnost za zgradu RTRS izrazio je Vladi Republike Srpske. Potpredsjednik Narodne skupštine Republike Srpske, Nenad Stevandić, zahvalio je prisutnima što su svojim dolaskom uveličali veliki jubilej Јavnog RTV servisa Srpske.\nStevandić je podsjetio da su sa Narodnom skupštinom Srpske rasle i stasavale mnoge institucije, tako i Televizija Republike Srpske. Mnoge od njih su mnogo osporavane ali je medijski servis građana Srpske opstao živ i istrajan sve do danas, i tako će, kako je rekao, biti i u buduće.\nCitirajući riječi novinara RTRS iz Doboja, pokojnog Ozrena Јorganovića, jednog od ratnih novinara i reportera, Јavni medijski servis Srpske, uporedio je sa mladim i zdravim bićem, kojeg "bije" lijep stas i glas.\nNa kraju obraćanja, Stevandić je izrazio uvjerenje da je čuvanjem i opstankom institucija Srpske zajedno sa RTRS, moguć opstanak i život stanovništva na ovom prostoru.\nU okviru obilježavanja 25 godina Radio- televizije Republike Srpske, u holu RTV doma prethodno je za pet radnika naše medijske kuće poginulih tokom odbrambeno-otadžbinskog rata, otkrivena je i osveštana spomen-ploča.\nPovodom 25 godina televizije, u hotelu Bosna otvorena je izložba fotografija, koje svjedoče o raznim situacijama na terenu u kojima su se našle naše kolege za ovih 25 godina.\nPosjetioci će moći da vide kako nam je bilo raditi u smetovima, izvještavati u poplavama, kako su izgledale neke naše emisije, a ovjekovečeni su i trenuci srušenih predajnika iz '95.godine.\nViše iz ove kategorije « Odobrena proslava Dana Vojske Republike Srpske Radnici protiv prodaje RŽR Ljubije »


TUZLA: Povećava se koncentracija zagađenja zraka – Majevica Online\nTUZLA: Povećava se koncentracija zagađenja zraka\n15. Novembra 2014. 20:58\nU glavnom gradu BiH koncentracije zagađenja zraka se svakodnevno povećavaju. Jučer je na mjernoj stanici u naselju Otoka koncentracija ugljenmonoksida u zraku iznosila 11.000 mikrograma po kubnom metru, dok je dan ranije iznosila 10.000 mikrograma. U kritičnom stepenu zagađenja je i koncentracija čestica prašine i čađi u zraku. Sumpordioksid i azotni dioksid jučer su u Sarajevu izmjereni u prekomjernom stepenu zagađenja. Višednevne kritične koncentracije zagađenja zraka se povećavaju i u Zenici i Tuzli. U Zenici su kritične koncentracije prašine i sumpordioksida u zraku. U Tuzli je jučer zbog emisije sumpordioksida zagađenje zraka bilo kritično, dok je ugljenmonoksid izmjeren u prekomjernom stepenu koncentracije.\nBIJELJINA: Ima nade za spas noge Gojkovog oca\n27. Novembra 2015. 21:38\nMirsad najbrži u jedenju čvaraka\nBRČKO: Otvoreno klizalište na Blatuši


Tanjug 8. aprila 2022. 15:37\nPRAG – Češka je isporučila Ukrajini tenkove, višecevne raketne bacače, haubice i pešadijska borbena vozila u okviru vojnih pošiljaka koje su dostigle stotine miliona dolara i nastaviće se, saopštila su dva izvora iz češke odbrane.\nGeneralni sekretar NATO Jens Stoltenberg izjavio je juče da članice NATO obezbeđuju Ukrajini širok spektar sistema naoružanja, preneo je Rojters.\nOdbrambeni izvori potvrdili su Rojtersu pošiljku od pet tenkova T-72 i pet pešadijskih borbenih vozila BVP-1 ili BMP-1 koji su ove nedelje viđeni na vagonima na fotografijama na Tviteru i video snimcima, ali to nisu bile prve pošiljke teške opreme.\n„Već nekoliko nedelja isporučujemo tešku zemaljsku opremu – to govorim generalno, ali po definiciji je jasno da to uključuje tenkove, pešadijska borbena vozila, haubice i višecevne bacače raketa“, rekao je visoki odbrambeni zvaničnik.\nPrema njegovim rečima, ono što je otišlo iz Češke vredno je na stotine miliona dolara.